Anak Cenderung Mudah Belajar & Selesa Bercakap Jika Berimaginasi Dengan Teman Bermain - Pakar

“
Mama, kawan adik ajak main dekat luar, boleh kan
?’, tanya seorang kanak-kanak kepada ibunya yang kelihatan agak kebingungan. Ini kerana tiada seorang pun yang berada berdekatan dengan anaknya itu!

Mungkin kalian sebagai ibu bapa pun pernah mengalami situasi sebegini bukan? Sebenarnya, anak anda itu bukan berhalusinasi sebaliknya berimaginasi dalam berkawan.

Untuk pengetahuan anda, inilah yang dinamakan sebagai kawan imaginasi. Jika kalian masih ingat, mungkin semasa kecil pun anda pernah mengalaminya.

Persoalannya, adakah perkara ini normal dan apakah kesan di sebaliknya? Jom sama-sama kita ikuti artikel ini untuk tahu jawapannya dengan lebih mendalam lagi.

Kawan imaginasi – adakah ia normal?

Kita sering sahaja dimomokkan dengan ketidaknormalan mempunyai kawan imaginasi.

Dalam kalangan masyarakat kita sendiri pun ada yang percaya bahawa itu ada kaitannya dengan makhluk halus atau ghaib.

Hakikatnya, tidak.

Sebenarnya mempunyai kawan imaginasi semasa usia kanak-kanak itu adalah satu perkara yang normal.

Namun, itu tidak bermakna ibu bapa perlu membiarkannya sahaja tanpa berwaspada.

Menurut Pakar Psikologi Dr. Cami Winkelspecht yang bertugas di Nationwide Children’s Hospital, kawan imaginasi adalah
 salah satu realiti perkembangan seorang kanak-kanak
.

Secara tipikalnya, mereka akan melalui fasa ini pada sekitar tempoh awal persekolahan kanak-kanak. Fasa ini pula selalunya akan datang dan pergi tanpa ibu bapa sendiri sedar.

Dalam pada itu, mempunyai rakan imaginasi juga boleh mendatangkan beberapa manfaat kepada si kecil!

Apa manfaatnya terhadap kanak-kanak?

Hakikatnya, lebih banyak kesan positif berbanding negatif jika si anak mempunyai kawan imaginasi. Antara manfaatnya terhadap kanak-kanak termasuklah:

#1. Anak anda akan lebih selesa bercakap

Jika anak anda tidak ada mood untuk memberitahu ibu bapa mengenai apa yang dilakukan di sekolah, dia mungkin akan bercakap tentangnya dengan ‘kawan’ tersebut.

Ini penting untuk anda mendapatkan sedikit klu.

#2. Anak anda akan lebih mudah belajar

Anak anda memerlukan
sokongan dan galakan untuk belajar setiap perkara yang baharu
.

Si kecil mungkin lebih bersemangat untuk mengemas katil atau mainan dengan bantuan ‘kawan’ mereka itu.

#3. Ia adalah tempat untuk anak anda meluahkan perasaan

Kadangkala, kanak-kanak memang sukar untuk meluahkan apa yang mereka sedang fikir atau rasa kepada penjaga.

Namun, ‘kawan’ mereka inilah tempat mereka mengadu. Jadi, gunakanlah mereka sebagai ‘spy’ anda.

#4. Ia mengajar ibu bapa lebih kreatif

Ada masanya ibu bapa sendiri pun akan mengalami masalah untuk berinteraksi dengan si kecil bukan?

Jadi, manfaatkan ‘kawan’ mereka ini dalam bermain atau bermesra dengan anak anda. Ia sudah tentu akan meningkatkan kreativiti ibu bapa dan juga si kecil sendiri.

Apa yang ibu bapa perlu lakukan?

Sekarang kita sudah tahu bahawa terdapat beberapa manfaat kepada anak jika mempunyai kawan imaginasi.

Pun begitu, apa yang ibu bapa perlu lakukan
untuk tidak menghalang perkembangan si kecil
?

Elakkan bercakap secara langsung
 – Jangan cuba untuk bercakap secara langsung dengan ‘kawan’ mereka itu. Sebaliknya, minta anak anda menjadi orang tengah. Ini penting untuk melatih kemahiran interaksi si kecil.

Layankan kerenah anak anda
 – Jangan pula anda terus menafikan kewujudan ‘kawan’ mereka itu. Adalah lebih baik untuk anda layankan sahaja segala perbuatan si kecil untuk mengelak dari mereka rasa dikritik oleh anda sendiri.

Jangan biar anak anda lepas tangan
 – Kebiasaannya, si kecil akan menggunakan ‘kawan’ mereka ini untuk lari dari masalah. Sebagai contoh, anak anda mungkin akan menuduh mereka yang membuat mainan bersepah. Ibu bapa perlu tegas dan minta mereka berdua mengemas bersama-sama.

Jumpa pakar sekiranya berlanjutan
– Ya, ia mungkin normal namun anda harus berhati-hati jika ia berpanjangan sehingga kanak-kanak mencecah usia remaja. Jika ini berlaku, segera bawa anak anda berjumpa pakar kanak-kanak.

Kesimpulan

Jika anak anda gemar bercakap seorang diri ataupun sering berceritakan tentang teman yang sering menemaninya bermain, ibu bapa usahlah terus menghukum si kecil berhalusinasi atau bermasalah mental.

Ia normal untuk kanak-kanak yang masih kecil, namun jika ia mengganggu perkembangan si anak, dapatkan rundingan dari pakar perubatan.


Siapa Kata Makanan Tinggi Serat Tak Sedap & Tak Perlu? Ini 4 Manfaat Ambil Ia!

Cakap sahaja tentang serat, tentu akan terbayang
pelbagai sayuran hijau
 yang pahit dan tawar di atas pinggan.

Tidak, sebenarnya terdapat banyak makanan yang
 kaya dengan serat
 bukan sahaja sihat tetapi sedap dan enak.

Apakah contoh makanan tinggi serat yang enak? Antaranya:

Capati

Buah-buahan segar seperti epal, pisang, dan anggur

Bubur oat

Roti mil penuh

Tauhu sumbat

Biskut tinggi serat

Tepung mil penuh

Ini ialah sumber makanan yang kerap dan mudah sahaja didapati di pasar rata berdekatan dengan kita semua.

Hakikatnya, ini hanyalah beberapa contoh kerana terlalu banyak senarai makanan yang ada jika ingin disebutkan.

Imej ihsan facebook Kementerian Kesihatan Malaysia

Mengapa perlu ambil makanan tinggi serat?

Ramai tahu serat adalah penting untuk dimasukkan ke dalam diet tetapi tidak ramai yang tahu mengapa.

Jom sama-sama kita lihat apa sebabnya:

#1. Membantu pergerakan najis di dalam usus

Serat meningkatkan berat dan saiz serta membuatkan najis menjadi lembut.

Saiz najis yang besar dan lembut memudahkan ia bergerak di dalam usus dan
mengelakkan berlaku sembelit
.

Jika najis anda terlalu berair dan cair, serat membantu mengeraskannya dengan menyerap air dari najis.

#2. Merendahkan kadar kolesterol

Kolesterol tidak semestinya tinggi dalam kalangan orang berbadan besar sahaja.

Orang kurus juga boleh megandungi tinggi kolsterol.

Kolesterol tinggi meningkatkan risiko pelbagai penyakit termasuk
penyakit jantung dan strok
.

Kedua-duanya merupakan antara sebab utama kematian di peringkat global.

#3. Mengawal gula dalam darah

Selepas kolesterol, serat juga memainkan peranan dalam mengawal
kadar gula dalam darah
.

Penghidap diabetes seharusnya menjadikan serat sebagai teman rapat mereka.

Namun, tidak perlu tunggu sehingga menghidap diabetes untuk mula mengambil makanan tinggi serat.

Diet yang mengandungi nutrien ini boleh mengurangkan risiko diabetes.

#4. Serat memanjangkan umur

Pemakanan sihat, khususnya tinggi serat, terbukti boleh melanjutkan usia melalui pencegahan penyakit kronik termasuk penyakit jantung dan kanser.

Tanpa mengeluarkan kos tinggi untuk membeli pelbagai jenis suplemen atau jus kesihatan, pengambilan makanan tinggi serat terbukti membantu
memanjangkan jangka hayat anda
.

Jadi apa tunggu lagi, jom serbu pasar raya untuk membeli pelbagai makanan tinggi serat untuk kesihatan tubuh badan!


Boleh Makan Ketupat, Tapi Sila Ikut 5 Cara Pemakanan Sihat Di Hari Raya Ini Ya!

Lebaran merupakan momen di mana anda boleh berkumpul dengan keluarga besar dan pelbagai makanan hari raya.

Makan adalah salah satu agenda wajib di hari raya namun anda perlu tetap menjaga pemakanan anda terutamanya jika anda sedang dalam rancangan menurunkan berat badan atau mempunyai penyakit tertentu yang memerlukan anda memberi perhatian terhadap pola makan anda.

Memang senang untuk terlebih makan di hari raya ini
, lebih-lebih lagi jika anda berkunjung ke rumah-rumah kerabat.

Boleh jadi hampir setiap rumah anda akan dihidangkan makanan hari raya.

Tip di bawah boleh membantu anda untuk memastikan hari raya yang lebih sihat.

Untuk mendapatkan lebih banyak info tentang Pemakanan Sihat, sila dapatkannya
di sini.

#1. Buat target realistik di hari raya

Anda mungkin sedang dalam keadaan yang khusus, sama ada ingin menurunkan berat badan atau menghidap penyakit tertentu yang memerlukan anda menjaga pola makan, seperti diabetes misalnya.

Jika anda sedang dalam program penurunan berat badan, sangat susah untuk mengawal kalori pada hari raya berbanding hari biasa.

Hidangan hari raya biasanya tinggi lemak, protein, dan karbohidrat
.

Untuk sementara, anda boleh mengetepikan program penurunan berat badan anda terlebih dahulu tetapi lebih fokus kepada mengekalkan berat badan semasa.

Jangan terlalu tegas pada diri anda, apatah lagi jika ini menyebabkan anda menolak pelbagai makanan hari raya yang sudah dihidangkan oleh tuan rumah.

Kawal saiz hidangan dan
jangan makan sehingga terlalu kenyang
.

Namun bagi anda yang memang perlu mengatur pola makan, seperti pesakit diabetes, ada baiknya anda memerhatikan betul-betul apa yang anda makan.

 Contohnya, hadkan makan ketupat berlebihan atau mengurangkan kuah kacang.

#2. Jangan lapar mata di hari raya

Penyediaan makanan di hari ini selalunya terlebih kerana t
erlalu banyak makanan hari raya di pasaran.

Hal ini boleh menyebabkan anda lapar mata dan ingin makan pelbagai jenis makanan lebih dari biasa.

Anda boleh mengurangkan perkara tersebut dengan lebih banyak
menghabiskan masa untuk berbual bersama rakan-rakan dan saudara
.

Makan di hari raya merupakan pelengkap dan jadikan silaturahim sebagai sebab utama anda berkumpul.

Jangan terus menuju ke meja makan atau mengambil kuih muih.

Tip makanan hari raya #3. Penuhkan pinggan dengan sayur

Ketika mengambil makanan,
penuhkan dulu pinggan anda dengan sayur-sayuran
.

Sayur-sayuran boleh membantu anda cepat kenyang dengan kandungan seratnya yang tinggi.

Cepat kenyang tentu akan membantu
mencegah anda makan berlebihan
.

Pilih jenis sayur yang tidak bersantan, tetapi jika tidak ada, anda boleh tetap mengambil sayur-sayuran bersantan tetapi kurangkan jumlah kuah santan yang anda ambil.

Santan secara semula jadi tidak mengandungi kolesterol, tetapi mengandungi lemak tepu yang tinggi.

#4. Elakkan bahagian daging yang berlemak

Makanan yang biasa dihidangkan semasa hari raya berasaskan pelbagai jenis daging, baik daging lembu, kambing, dan daging ayam.

Daging, terutamanya daging merah,
biasanya mengandungi lemak tepu yang tinggi
.

Meksipun pengambilan daging tidak sepenuhnya dilarang, ada beberapa cara yang boleh anda lakukan untuk mengawal lemak yang terdapat dalam masakan daging.

Contohnya, jika anda makan ayam, anda boleh memilih bahagian dada berbanding paha atau sayap, kerana bahagian dada biasanya lebih sedikit kandungan lemaknya.

Selain itu semasa memakan ayam, seboleh mungkin elakkan makan bahagian kulitnya kerana lemak yang dimilki ayam biasanya tersimpan di kulitnya.

#5. Jauhi minuman manis yang bergula

Minuman berwarna-warni tentu menarik untuk dilihat.

Sirap dan soda merupakan jenis minuman yang biasa disajikan di hari ini.

Namun ambil jangan terlalu banyak kerana biasanya
mengandungi kandungan gula yang cukup tinggi
.

Satu sudu makan sirap mengandungi 53 kalori yang hampir seluruhnya berasal dari karbohidrat.

Selain itu satu sudu makan sirap juga mengandungi 10 gram gula pasir.

Soda pun tidak jauh bezanya kerana setiap bahagiannya mengandungi pemanis, lebih-lebih lagi soda diet yang biasanya menggunakan pemanis tiruan sebagai pengganti gula.

Hadkan minuman tersebut untuk mencegah anda menambah kalori tanpa sedar.


Selain Untuk Buang Angin, Ada 5 Lagi Kegunaan Minyak Panas Yang Boleh Anda Amalkan!

Kita biasa menggunakan minyak angin atau panas untuk pelbagai tujuan. Antaranya minyak panas urut, untuk
melegakan sakit otot
 dan pelbagai lagi. Apakah kegunaan dan fungsi sebenar minyak angin ini?

Bolehkah ia juga digunakan untuk melegakan kembung perut atau buang angin? Ikuti penerangan lanjut berkenaan minyak ini di sini.

Untuk mendapatkan lebih banyak info berkenaan Sistem Penghadaman, anda boleh klik
di sini
.

Apa itu minyak panas urut?

Minyak angin merupakan antara jenis ubat-ubatan yang sangat popular di Asia.

Warga emas amat mempercayai minyak angin ini sebagai penawar untuk segala penyakit, dan berpendapat semua individu patut memilikinya.

 Ia biasa digunakan bagi merawat sakit-sakit ringan seperti batuk, selesema, sakit kepala dan lain-lain lagi.

Minyak angin mengandungi kandungan menthol dan methyl salicylate yang menyebabkan ia memberikan sensasi panas atau sejuk apabila disapu.

Selain itu, minyak angin juga turut mengandungi bahan aktif lain seperti minyak eucalyptus,
minyak pudina
 (
peppermint oil
) dan bahan pewangi.

Minyak ini biasa digunakan pada bahagian luar tubuh sahaja dengan cara disapu pada kulit.

Rasa sensasi sejuk atau panas yang disebabkan oleh sifat kandungan menthol ini juga bertindak sebagai ubat tahan sakit topikal.

Kebaikan menggunakan minyak panas

Sebenarnya, terdapat beberapa manfaat atau kebaikan penggunaan minyak angin ini. Antaranya ialah:

#1. Mengurangkan sakit kepala dan juga migrain

Minyak angin biasanya mengandungi kandungan minyak eucalyptus. Minyak eucalyptus ini mengandungi sifat analgesik atau sifat meredakan rasa sakit.

Oleh itu, ia sangat berkesan dalam melegakan sakit kepala yang anda alami.

Selain itu, minyak angin juga boleh membantu mengurangkan rasa sakit disebabkan oleh serangan migrain dan ketegangan kepala.

#2. Minyak panas untuk
sakit otot
 dan sendi

Minyak angin juga boleh digunakan untuk
melegakan sakit otot
 dan sendi yang ringan.

Bahan aktif seperti methyl salicylate yang terdapat dalam minyak ini berfungsi sebagai analgesik yang membantu mengurangkan keradangan dan menggalakkan peredaran darah.

Hal ini boleh membantu mempercepatkan proses penyembuhan, selain memberikan kelegaan terhadap
kesakitan otot dan sendi
 yang anda alami.

#3. Melegakan rasa mabuk dan pening

Minyak angin biasanya telah dirumus dengan bahan semula jadi
seperti pudina
 yang membuatkan ia mempunyai wangian yang menenangkan.

Ini boleh membantu melegakan rasa pening dan mabuk ketika dalam kenderaan. Apabila dihidu, minyak ini boleh membantu merangsang otak dan menghidupkan semula deria anda.

Ini sekali gus boleh memperbaiki simptom-simptom loya atau mabuk yang sedang anda alami.

#4. Melancarkan hidung yang tersumbat

Percaya atau tidak, minyak panas urut juga boleh digunakan untuk merawat hidung yang tersumbat.

Kandungan menthol dalam minyak ini juga boleh memberikan sensasi penyejukan yang membantu membuka saluran hidung.

Selain itu, ia juga berperanan melegakan sebarang ketegangan sinus yang mengakibatkan sakit kepala dan gejala seperti selesema yang lain.

#5. Menggalakkan proses penyembuhan

Minyak angin dengan kandungan
minyak pudina
 dan bunga cengkih mempunyai sifat terapeutik yang membantu menyegarkan deria dan menggalakkan kesejahteraan.

Minyak pudina khususnya
, didapati boleh meningkatkan kepekatan oksigen dalam otak yang boleh meningkatkan prestasi harian anda selain mengurangkan keletihan.

Bolehkah minyak panas urut melegakan kembung perut atau buang angin badan?

Jika minyak angin anda mengandungi kandungan
minyak pudina
 (
peppermint oil
), maka ia mungkin boleh membantu melegakan sakit kembung perut yang dialami.

Ini kerana,
minyak pudina
 boleh membantu merawat kekejangan perut, kembung perut dan juga masalah angin.

Minyak pudina
 membantu
otot dinding usus
 untuk relaks atau berehat dan mengeluarkan angin daripada usus.

Jangan sapu minyak angin pada bayi!

Tahukah anda, minyak angin tidak boleh disapu pada bayi walaupun untuk tujuan mengeluarkan angin dalam perut!

Ini kerana minyak ini mengandungi kandungan methyl salicylate yang boleh menyebabkan keracunan pada bayi.

Jika bayi mengalami keracunan methyl salicylate, bayi akan menjadi loya dan muntah-muntah. Selain itu, telinga bayi juga akan menjadi berdengung.

Lebih teruk lagi, ia boleh menyebabkan kejadian sawan dan koma pada bayi anda.

Oleh itu, jika anda mempunyai botol minyak angin atau plaster berubat di rumah, pastikan ia disimpan di tempat yang selamat.

Elakkan menyimpannya di tempat yang boleh dicapai oleh kanak-kanak mahupun bayi demi keselamatan mereka.

Kesimpulan

Minyak angin sememangnya sesuai digunakan oleh semua peringkat umur kecuali bayi.

Minyak ini membantu melegakan kesakitan ringan seperti sakit kepala,
sakit otot dan sendi
, serta masalah hidung tersumbat.

Ia juga boleh digunakan sebagai minyak urut bagi membuang angin dalam badan dan melegakan
masalah kembung perut
.

Anda boleh membeli dan menyimpannya dalam beg sebagai persediaan untuk merawat ketidakselesaan harian anda.


Anak Selalu Batuk? Ini 5 Pilihan Humidifier Sesuai Untuk Keluarga Di Rumah!

Tahukah anda, salah satu fungsi
humidifier
 adalah melegakan masalah pernafasan kita. Mungkin ramai yang ingin tahu, apa itu
humidifier
 dan adakah ia berkesan untuk kanak-kanak yang mengalami batuk?

Ikuti jawapan bagi persoalan ini melalui artikel di bawah.

Untuk mendapatkan lebih banyak info berkenaan Keibubapaan, anda boleh klik

di sini
.

Apa itu
humidifier
?

Pasti ramai yang tertanya-tanya, apa itu
humidifier
. Dalam Bahasa Malaysia,
humidifier
 bermaksud pelembap udara.

Ia merupakan sejenis alat yang berfungsi melepaskan wap air atau stim bagi meningkatkan tahap kelembapan dalam udara.

Terapi dengan menggunakan
humidifier
 ini boleh menambahkan kelembapan pada udara,
sekali gus mengelakkan kekeringan
 yang boleh menyebabkan kerengsaan di pelbagai bahagian badan.

Antara fungsi
humidifier
 yang lain ialah
merawat kekeringan kulit
, hidung, tekak dan juga bibir.

Alat ini juga boleh membantu meredakan beberapa gejala
yang disebabkan oleh selesema atau flu
.

Walau bagaimanapun, penggunaan pelembap secara berlebihan boleh memburukkan lagi masalah pernafasan.

Oleh itu, amat penting untuk kita mengetahui cara menggunakannya dengan betul.

Sekarang anda telah mengetahui apa itu
humidifier
 dan fungsinya secara ringkas.

Jenis-jenis dan fungsi
humidifier

Terdapat pelbagai jenis pelembap udara yang ada di pasaran.

Pemilihan jenis pelembap udara ini bergantung kepada bajet anda, jenis yang anda gemari dan saiz ruang yang akan anda gunakan kelak.

Terdapat lima jenis
humidifier
 yang ada pada masa kini:

#1. Pelembap udara pusat (
central humidifier
)

Pelembap udara pusat dibina terus ke dalam penyaman udara atau unit pemanas rumah anda.

Ini adalah jenis pelembap udara yang paling mahal, tetapi ia adalah pilihan terbaik jika anda ingin menambah kelembapan di seluruh kawasan rumah.

Pelembap udara pusat tidak mengeluarkan wap atau stim, oleh itu ia tidak akan menyebabkan risiko kebakaran.

#2. Pelembap udara pendesak (
impeller humidifier
)

Jenis ini biasanya lebih murah.

 Ia juga antara jenis pelembap udara yang paling mesra kanak-kanak kerana ia menghasilkan kabus sejuk dan tidak menyebabkan risiko melecur.

 Kelemahannya adalah, ia hanya berfungsi secara terhad di sebuah bilik atau ruangan sahaja.

Selain itu, jenis ini juga berpotensi menyebabkan kesukaran bernafas bagi
 individu yang mempunyai alahan
 dan asma sekiranya ia digunakan secara berlebihan.

#3. Penyejat (
evaporator
)

Fungsi
humidifier
 jenis ini adalah dengan mengeluarkan kelembapan melalui penapis yang telah dilembapkan.

Kipas akan menghidupkan penyejat dan mengeluarkan kelembapan ke udara.

Jenis ini jauh lebih murah dan lebih berpatutan berbanding daripada pelembap pusat.

Namun kekurangannya adalah, ia hanya berfungsi dalam satu bilik pada satu-satu masa.

Alat ini juga mungkin akan mengeluarkan terlalu banyak kelembapan ke udara.

Ini boleh menjadi satu
masalah bagi penghidap asma
, kerana ia meningkatkan kemungkinan pertumbuhan lebih banyak kulat dalam sesuatu ruang atau bilik.

#4. Pelembap ultrasonik (
ultrasonic humidifier
)

Pelembap ultrasonik menghasilkan kabus sejuk dengan bantuan getaran ultrasonik.

Harga setiap unit adalah berbeza, bergantung pada saiz yang anda perlukan untuk rumah anda.

Jenis ini mempunyai kedua-dua versi udara, sama ada versi panas atau sejuk.

Pelembap ultrasonik, terutamanya versi udara sejuk adalah pilihan yang baik jika anda mempunyai anak kecil di rumah.

#5. Penyejat wap (
steam vaporizer
)

Jenis ini akan memanaskan air, dan kemudian menyejukkannya sebelum mengeluarkannya ke udara.

Ini ialah jenis pelembap udara yang paling murah dan mudah alih.

Elakkan pelembap jenis ini jika anda mempunyai anak kecil. Ini kerana, air panas di dalam pelembap jenis ini boleh menyebabkan kejadian melecur jika tertumpah.

Adakah pelembap udara boleh membantu anak yang sedang batuk?

Bagi kanak-kanak yang sedang mengalami selesema atau batuk, udara yang kering akan menyukarkan mereka untuk
mengeluarkan mukus atau kahak
 daripada tubuh badan.

Hidung mereka juga akan lebih mudah menjadi tersumbat dan ini pasti akan mengganggu waktu tidur mereka.

Oleh itu, ramai pakar kanak-kanak menyarankan penggunaan pelembap udara atau
humidifier
 bagi menangani masalah ini.

Antara fungsi
humidifier
 adalah dengan meningkatkan kelembapan udara, sekali gus membantu melegakan anak anda yang sedang mengalami batuk atau selesema.

Namun ada beberapa perkara yang perlu diberikan perhatian.

Jika anak anda menghidap
asma atau alahan
, penggunaan
humidifier
 ini mungkin boleh memberikan kesan yang sebaliknya.

Ini kerana, habuk daripada pelembap udara yang kotor atau peningkatan alergen daripada kelembapan yang tinggi boleh memburukkan keadaan asma atau alahan sedia ada.

Selain itu, penggunaan jenis pelembap udara yang tidak sesuai juga boleh merisikokan anak anda kepada bahaya.

Alat yang mengeluarkan stim panas atau menggunakan air panas perlu dielakkan.

Ini kerana, jika wap menjadi terlalu panas atau air panas tertumpah, ia boleh menyebabkan kulit melecur pada anak anda.

Sebaliknya, anda boleh menggunakan pelembap udara yang mengeluarkan wap sejuk.

Sudah tahu apa itu
humidifier
? Boleh cuba pasang di rumah

Kini anda telah tahu apa itu
humidifier
 dan jenis-jenisnya.

Anda juga telah mengetahui manfaat dan fungsi
humidifier
 terhadap anak yang sedang mengalami batuk atau selesema.

Jangan tunggu lagi, dapatkan jenis yang sesuai dan pasangkannya di rumah anda sekarang.


Anak Gemar Main Panas? Ini 5 Cara Nak Elakkan Sunburn Pada Si Kecil, PASTI BERKESAN!

Kanak-kanak gemar bermain di luar rumah dan itu mendedahkan mereka kepada selaran matahari. Jadi apakah cara penjagaan kulit terbaik sebagai pelindung matahari yang boleh ibu lakukan?

Penjagaan kulit & sinaran matahari

Apabila kanak-kanak berada di luar rumah, kulit mereka perlu dilindungi bagi mengelakkan melanoma dan
kerosakan kulit
 akibat pendedahan berlebihan kepada cahaya matahari.

Walau bagaimanapun, kanak-kanak tidak boleh terperuk hanya di dalam rumah sahaja kerana cahaya matahari juga
 sebenarnya 1 aspek penting penjagaan kulit.

Apabila kulit terkena sinar matahari, badan akan menghasilkan
vitamin D
 – yang berfungsi membantu
penyerapan kalsium
 untuk tulang lebih kuat dan sihat.

Hanya sekejap sahaja pendedahan kepada cahaya matahari bagi setiap individu untuk memenuhi keperluan vitamin D. Selebihnya hanya bergantung kepada diet atau makanan tambahan yang sihat.

Pun begitu, sekiranya berlaku pendedahan yang berlebihan kepada sinaran ultraviolet (UV) matahari, ia boleh menjejaskan aspek penjagaan kulit dan mata, mengganggu sistem imun dan meningkatkan
risiko barah kulit
.

Bagaimana selaran matahari terjadi?

Matahari memancarkan cahaya ke bumi dan sebahagian daripada cahaya itu terdiri daripada sinar UV yang tidak kelihatan.

Apabila sinar UV terkena kepada kulit, ia boleh menyebabkan kulit berubah keperangan, terbakar dan masalah kerosakan kulit yang lain.

Umumnya, sinar UV terbahagi kepada 2, iaitu:

#Sinar UVA

Menyebabkan
penuaan kulit dan kedutan

serta menyumbang kepada barah kulit, seperti melanoma (keadaan barah kulit yang paling berbahaya).

Sebahagian besar pendedahan cahaya matahari adalah melalui sinar ini.

#Sinar UVB

Sinar UVB juga berbahaya kerana boleh mengakibatkan selaran matahari,
katarak (mengaburkan lensa mata)
 dan memberi kesan kepada sistem imun.

Sinar ini juga boleh mengakibatkan masalah barah kulit dan melanoma yang berkaitan dengan masalah selaran matahari UVB teruk sebelum usia 20 tahun.

Sinar UV bertindak balas dengan bahan kimia disebut melanin yang terdapat dalam kulit.
Sunburn
 terjadi apabila jumlah pendedahan kepada UV lebih besar daripada yang dilindungi oleh melanin kulit.

Risiko kerosakan meningkat dengan jumlah dan intensiti pendedahan. Kulit keperangan (
tan
) adalah tanda kerosakan dan tidak membantu melindungi kulit.

Perlu ke melindungi kanak-kanak daripada sinar UV?

Setiap kanak-kanak memerlukan penjagaan kulit serta perlindungan matahari.

Semakin cerah warna kulit semula jadi seseorang, semakin kurang melanin yang dapat membantu menyerap sinar UV dan melindungi kulit.

Manakala individu dengan kulit yang gelap, mempunyai lebih banyak melanin.

Walau bagaimanapun, tidak mengira warna kulit, cerah atau gelap, setiap kanak-kanak memerlukan penjagaan kulit bagi melindunginya daripada sinar UV yang berlebihan.

5 cara penjagaan kulit kanak-kanak

Usah bimbang, pastinya ada cara yang boleh dilakukan untuk melindungi kulit si manja daripada terkena sinaran matahari secara berlebihan.

 Krim pelindung matahari

American Academy of Dermatology (AAD) mengesyorkan agar semua kanak-kanak tanpa mengira warna kulit, perlu memakai
krim pelindung matahari
 (
sunscreen
) dengan SPF 30 atau lebih tinggi.

Tidak kira apa juga
krim pelindung matahari
 yang digunakan, pastikan ia mempunyai spektrum luas – melindungi daripada sinar UVA dan UVB.

Sekiranya anak berada berdekatan dengan air atau bermain air, pilih jenis kalis air. Sapukan dalam jumlah yang banyak dan kerap ulangi sapuan.

 Hindari sinaran terkuat

Cuba untuk berada di tempat teduh ketika cuaca terik – biasanya antara pukul 10 pagi hingga 4 petang di hemisfera utara.

Sekiranya anak berada di bawah sinaran matahari pada tempoh tersebut, kerap sapu semula pelindung matahari – walaupun hanya bermain di laman rumah.

Kebanyakan kerosakan kulit kesan sinar matahari terjadi apabila anak melakukan aktiviti harian dan bukannya
ketika berada di pantai
.

 Pakaian pelindung

Salah 1 kaedah penjagaan kulit terbaik adalah dengan melindunginya (menutup).

Untuk memastikan pakaian anak memberikan perlindungan terbaik, cuba masukkan tangan ke dalam pakaian dan pastikan anda tidak dapat melihatnya melalui pakaian.

Jika si kecil perlu berada di bawah sinar matahari, pakaikan mereka dengan pakaian yang menutupi badan, termasuk topi.

Perlindungan terbaik untuk bayi di bawah usia 6 bulan adalah berada di tempat teduh dan jauh daripada sinaran matahari sebaik mungkin.

Untuk anak yang lebih besar, mereka juga masih perlukan perlindungan dan penjagaan kulit daripada matahari.

Anda juga boleh meminta anak untuk memakai pakaian berlengan panjang bersama seluar panjang.

 Memakai cermin mata hitam

Pendedahan kepada sinar matahari boleh merosakkan mata seperti kulit. Malahan berada seharian di bawah sinar matahari boleh menyebabkan kornea terbakar – lapisan membran luar mata yang jelas.

Cara terbaik untuk melindungi mata anak adalah dengan memakaikannya cermin mata hitam yang boleh memberikan perlindungan UV 100%.

 Semak ubat

Terdapat beberapa ubat boleh menjadikan kulit lebih sensitif kepada
sinar UV.

Tanyakan kepada doktor jika terdapat ubat dalam preskripsi yang diambil anak mendedahkannya kepada kepekaan cahaya matahari.

Jika ada, ambil langkah berjaga-jaga tambahan.


"Kalau Suami Mati Pucuk, Saya Boleh Hamil Ke?", Wanita Kena Tahu Perkara Ini!

Zakar mati pucuk adalah suatu
 keadaan kesihatan yang paling membimbangkan lagi menakutkan bagi semua lelaki
 sama ada masih bujang ataupun sudah berkahwin.

Ini kerana ia bukan sahaja akan menyebabkan
 lelaki hilang keyakinan malah kemampuan mereka untuk bersama pasangan di ranjang
 lantas merosakkan perhubungan.

Lantaran itu, akan wujud satu soalan iaitu, adakah lelaki yang mengalami zakar mati pucuk boleh menghamilkan pasangan? Jom baca artikel untuk tahu jawapannya!

Apa itu zakar mati pucuk?

Untuk pengetahuan anda, zakar mati pucuk atau
erectile dysfunction
(ED) adalah
 kondisi di mana lelaki gagal untuk mendapatkan dan mengekalkan ereksi zakar
.

Ada beberapa situasi yang juga mungkin boleh dikategorikan sebagai kondisi ED iaitu:

Zakar masih boleh berereksi walaupun bukan setiap masa.

Zakar masih boleh berereksi namun tidak mampu bertahan.

Zakar langsung tidak boleh berereksi.

Kondisi ini boleh terjadi kepada sesiapa sahaja asalkan dia adalah seorang lelaki dan risiko untuk mengalaminya mungkin akan meningkat jika ada faktor risiko.

Akibatnya, penderita mungkin tidak boleh mendapatkan dan mengekalkan ereksi zakar yang diperlukan untuk membolehkan mereka melakukan hubungan seksual.

Apa punca zakar mati pucuk?

Kondisi zakar mati pucuk akan terjadi apabila terdapat keabnormalan pada salur darah atau sistem saraf alat sulit lelaki yang terjejas akibat faktor-faktor tertentu.

Terdapat beberapa faktor risiko yang mungkin akan menjadi punca ia berlaku termasuklah:

Kecederaan pada zakar
: Zakar yang tercedera pada salur darah atau sistem saraf yang mengawal fungsi ereksi

Kondisi fisiologi
: Masalah kesihatan tubuh badan khususnya yang melibatkan organ jantung serta buah pinggang

Kondisi psikologi
: Masalah kesihatan akal minda contohnya seperti tekanan, kegelisahan, kemurungan dan lain-lain

Prosedur pembedahan @ perawatan
: Prosedur kesihatan seperti pembedahan prostat atau perawatan radiasi untuk terapi kanser

Pengambilan ubat tertentu
: Ubatan klinikal seperti antidepresi, antihistamin, ubat darah tinggi, ubat tahan sakit atau ubat masalah prostat

Penggunaan bahan terlarang
: Sebagai contoh, tembakau, alkohol atau dadah yang boleh menjejaskan aliran darah dan sistem saraf zakar

Masalah berat badan
: Risiko mungkin akan lebih tinggi jika anda mengalami berat badan berlebihan atau obesiti

Aktiviti berbasikal berpanjangan
:
Ia mungkin boleh menekan sistem saraf dan merosakkan salur darah pada zakar

Mungkin juga terdapat beberapa lagi faktor risiko yang kami tidak nyatakan di atas tadi. Jadi, sila dapatkan informasi dan nasihat lebih lengkap daripada doktor.

Adakah pasangan masih boleh hamil?

Sekiranya anda adalah salah seorang lelaki yang mengalami kondisi zakar mati pucuk, persoalan ini mungkin akan kerap bermain dan berlegar di fikiran anda.

Sebenarnya, mungkin ramai individu yang
terkeliru di antara keadaan kesihatan ini dengan kesuburan
 lantas sering mengaitkannya sebagai satu kondisi yang sama.

Jika anda sukar untuk mendapatkan atau mengekalkan ereksi zakar, ia sudah pasti akan menyebabkan
 penetrasi zakar ke dalam faraj itu adalah hampir mustahil
.

Pun begitu, anda juga perlu tahu bahawa anda masih boleh menghamilkan pasangan dengan teknik betul agar air mani dikeluarkan dan memasuki lubang faraj.

Jadi, lelaki yang ada masalah mati pucuk masih boleh membuat pasangan hamil.

Apakah yang boleh anda lakukan?

Sebagai seorang lelaki dengan kondisi zakar mati pucuk serta ingin mendapatkan zuriat, terdapat beberapa cara yang boleh anda lakukan sebagai usaha dan ikhtiar.

Pertama sekali, anda mungkin boleh cuba ambil
 ubatan klinikal seperti viagra dengan preskripsi
 doktor agar zakar mampu ditegangkan serta dikekalkan semasa seks.

Selain itu, terdapat juga teknik seks yang tidak memerlukan pasangan melakukan penetrasi zakar ke dalam faraj, namun pastikan air mani disalurkan ke dalam faraj dengan betul.

Anda juga perlu memastikan bahawa anda hanya ada kondisi ED tetapi tidak mengalami sebarang masalah kesuburan kerana ia akan menggagalkan usaha anda.

Jika masih tidak berhasil,
maka alternatif seperti bayi tabung uji
 sudah boleh dipertimbangkan.

Jangan ambil mudah masalah mati pucuk!

Meskipun masih wujud kemungkinan di mana lelaki dengan kondisi zakar mati pucuk boleh membuat pasangan hamil, namun kaum Adam tidak boleh ambil mudah masalah ini.

Disebabkan itu, anda yang ada masalah ini wajar melakukan pemeriksaan dengan doktor untuk mengetahui apa punca ia terjadi dan kaedah rawatan untuk dicuba.


Setitis Air Mani Ada Berjuta Sperma! Jika Suami Terpancut Sedikit, Isteri Boleh Hamil?

Pernahkah anda terdengar tentang anak dara yang mengandung setelah mandi air kolam, ataupun hamil selepas menunggang motorsikal bersama-sama teman lelaki? Ataupun mendengar kenyataan seperti setitik air mani boleh hamil atau menyebabkan seorang perempuan itu mengandung?

Sejauh manakah kenyataan ini tepat dari segi sains? Adakah semua ini benar-benar boleh terjadi, ataupun hanya mitos semata-mata?

Banyak yang anda perlu tahu tentang rahsia di sebalik setitik air mani boleh hamil. Jom, ikuti kupasan kami dalam artikel di bawah!

Baca lebih lanjut tentang Kesihatan Seksual
di sini.

Setitik air mani boleh hamil? Ia membawa jutaan sperma

Apabila seorang lelaki mengalami ejakulasi,
 hampir 300 juta sperma akan dilepaskan ke dalam vagina seorang wanita.

Dalam 1 ml air mani, ada lebih kurang 20 juta sperma! Banyak bukan!

Tetapi, anda perlu tahu bahawa hanya SATU sahaja sperma yang diperlukan untuk membuatkan seorang wanita itu hamil.

Walau bagaimanapun, perjalanan sperma menuju ke ovum adalah sebuah perjalanan getir yang berliku-liku. Daripada jutaan sperma yang memasuki vagina, hanya beberapa ratus sahaja yang akan tinggal pada akhir perjalanan.

Jika sperma ini bertemu dengan ovum di dalam tiup falopio, proses persenyawaan akan berlaku.

Namun, ini semua bergantung juga kepada kitaran kesuburan seorang wanita jika setitik air mani boleh hamil ini.

Jika tiada penghasilan ovum sewaktu pasangan melakukan hubungan kelamin, maka tiadalah proses persenyawaan berlaku.

Oleh itu, wanita tersebut tidak akan mengandung dan
akan datang haid seperti biasa.

Berapa lama jangka hayat sperma?

Jangka hayat sperma bergantung kepada di mana lokasi sperma tersebut.

Anda perlu tahu bahawa sperma tidak dapat hidup lama jika berada di luar tubuh badan manusia. Di atas permukaan yang kering, sperma akan mati ketika air mani mula mengering.

Di atas kawasan yang lembap pula, sperma mungkin dapat hidup lebih lama. Namun, dalam kawasan berair seperti di dalam kolam, kebarangkalian untuk sperma boleh berenang memasuki vagina adalah hampir mustahil.

Oleh itu, amat sukar untuk para isteri mengandung jika suami tidak ‘pancut dalam’.

Tetapi, sperma mampu tinggal di dalam tubuh wanita sehingga 5 hari selepas mengadakan hubungan seksual.

Oleh itu, jika anda melakukan
hubungan kelamin bersama pasangan beberapa hari sebelum ovulasi
, masih ada peluang untuk pasangan anda hamil.

Benarkah setitik air mani boleh hamil?

Pertama sekali, anda perlu tahu bahawa seorang perempuan boleh mengandung
walaupun tidak melakukan sebarang penetrasi seksual
.

Walaupun kebarangkaliannya adalah rendah, persenyawaan masih boleh berlaku jika air mani berada di sekitar kawasan vagina.

Selain itu, jika si isteri menyentuh air mani dengan tangan dan kemudian menyentuh pula kemaluannya, ini juga boleh menjadi antara sebab mengandung!

Perbuatan menggesel zakar pada sekitar kemaluan isteri ketika melakukan seks juga akan meningkatkan risiko untuk hamil.

Tetapi, haruslah diingat bahawa ejakulasi pada perut atau peha isteri misalnya masih berisiko. Anda boleh secara tidak sengaja ‘tersapu’ air mani itu pada bukaan vagina isteri!

Anda mengamalkan kaedah pull-out?
 Ketahuilah bahawa kaedah ini bukanlah 100% berkesan. Jika anda ingin mengelakkan kehamilan, bertindaklah secara bijak dengan
menggunakan kondom semasa berasmara
.

Mengandung? Saya masih belum bersedia!

Jika anda tidak mempunyai sebarang rancangan untuk mengandung,
anda boleh cuba untuk dapatkan pil kontraseptif kecemasan di farmasi terdekat.
 Tetapi ini hanya untuk kecemasan sahaja ya!

Usah rasa paranoid, lebih-lebih lagi jika anda mempunyai akses kepada pelbagai cara untuk mengelakkan kehamilan.

Anda boleh merancang kehamilan dengan mengambil pil perancang.
 Amalkan juga pemakaian kondom untuk lelaki.

Kaedah kontraseptif yang paling berkesan adalah dengan menahan diri daripada melakukan persetubuhan (
abstinence
).

Anda juga perlu tahu bahawa walaupun masih ada kebarangkalian untuk anda mengandung ketika bersentuhan dengan air mani yang sedikit, peratusannya amatlah rendah!

Jadi jangan risau tentang setitis air mani boleh hamil ini ya!

Jika mempunyai persoalan tentang kaedah kontraseptif terbaik untuk anda dan keluarga, silalah ke klinik terdekat bagi mendapatkan penjelasan lebih lanjut.

Anda juga boleh melawat Klinik Nur Sejahtera dan Klinik Subfertiliti LPPKN terdekat untuk tujuan konsultasi.

Kesimpulan

Semasa melakukan hubungan seksual, penting untuk anda dan pasangan
mengamalkan kaedah kontraseptif yang sesuai untuk kekal selamat
.

Dakwaan seperti setitik air mani boleh hamil mungkin boleh membuatkan beberapa orang wanita di luar sana menjadi paranoid.

Jika anda membaca berita-berita sebegini di laman sosial, cuba berhenti dan fikir sejenak. Rujuk berita tersebut dan pastikan bahawa ia datang dari sumber yang sah dan boleh dipercayai.

Jika anda masih berasa ragu-ragu, berbincanglah dengan pasangan anda ataupun dapatkan pandangan daripada pakar.


Sama-sama Nak Rasa Nikmat Semasa Hubungan Badan? Ikut 16 Tip PANAS Ala Kitab Kamasutra Ini

Hubungan intim adalah satu perkara yang perlu dinikmati kedua-dua suami isteri, bukannya semata-mata demi kepuasan suami sahaja. Sebab itu para suami wajib belajar cara jilat kemaluan dan cara hisap payudara isteri. Cara jilat kemaluan yang tepat
mampu buat pasangan anda terangkat
! 😉

Untuk mendapatkan lebih banyak info tentang Kesihatan Seksual, sila dapatkannya
di sini.

Apa cara menjilat kemaluan isteri yang tepat?

Menurut manual seks Kamasutra yang merupakan panduan seks tertua di dunia, terdapat beberapa cara menjilat kemaluan pasangan yang perlu diamalkan oleh suami secara berperingkat untuk menggoda si isteri.

Antaranya seperti:

Peringkat pertama merangsang isteri – Mencium bibir faraj

Sama seperti
seks oral
, tapi kali ini suami pula yang ‘memberi servis’ kepada isteri. Caranya sangat mudah. Suami perlu menyentuh bibir faraj sehingga ia bertemu.

Kemudian, cium ia dengan lembut dan perlahan-lahan sama seperti anda mencium bibir isteri.

Cara merangsang klitoris isteri peringkat kedua – Memasukkan lidah

Setelah faraj isteri sedikit basah selepas anda ikut teknik hebat ini, suami boleh mula mendekatkan muka pada faraj sambil meletakkan hidung pada klitoris isteri, perlahan-lahan masukkan lidah ke dalam lubang faraj.

Ia perlu dilakukan dengan lembut kerana bahagian dalam
 faraj sangat sensitif!

Peringkat ketiga cara jilat kemaluan pasangan – Menggerakkan lidah

Kemudian, suami boleh mula menggerakkan lidah ketika dalam lubang faraj isteri. Terpulang pada suami untuk menggerakkan lidah mengikut ritma dan tempo yang dirasakan bersesuaian.

Peringkat keempat – Menjilat klitoris

Peringkat seterusnya adalah anda perlu beri perhatian pada klitoris isteri. Anda perlu cium, gigit dan jilat
kemaluan pasangan anda itu di bahagian klitoris dengan sepuasnya
.

Sebaiknya, berbual dengan isteri untuk mengetahui apa yang mereka suka agar suami tidak ‘syok sendiri’.

Peringkat kelima – Menyedut klitoris

Selepas itu, sedut klitoris ke dalam mulut dengan lembut. Selepas seketika, beranjak sebentar dari kawasan klitoris dan bermain-main di sekitar kemaluan isteri pula.

 Kemudian, kembali ke dalam lubang faraj.
Ulangi proses ini sehingga badan isteri mula menggigil kesedapan
.

Peringkat keenam menggoda kemaluan pasangan – Minuman nikmat

‘Minuman’ di sini bukan bermaksud suami perlu minum cecair yang keluar dari faraj. Peringkat ini dinamakan sebegitu kerana ketika ini,
faraj isteri akan megeluarkan lebih air mazi dan menjadi lebih basah
.

Ketika ini, suami boleh beralih dan bermain-main pada bahagian paha atau hisap payudara isteri.

Peringkat ketujuh
cara menjilat kemaluan pasangan
– Menggomol kemaluan

Seterusnya, suami boleh kembali semula ke kemaluan isteri. Namun begitu, tidak banyak yang suami perlu lakukan kerana isteri sudah mengeluarkan air mazi yang terlalu banyak.

Apa yang suami boleh lakukan adalah benamkan kepala dan menggomol kemaluan isteri.

Peringkat kelapan – 69

Akhir sekali, suami boleh minta isteri untuk turut bermain dengan zakar sambil masih bermain dengan farajnya. Caranya mudah sahaja!

Minta isteri baring di atas badan suami sambil menyuakan kemaluan pada muka suami dan nikmatinya bersama-sama.

Berdasarkan peringkat-peringkat ini, kita perlu tahu bahawa klitoris merupakan bahagian dalam faraj wanita yang sangat penting untuk merangsang
nafsu wanita
 dan di bahagian inilah suami perlu jilat dengan teknik yang betul dan tepat bagi memuaskan nafsu isteri!

5 sebab kenapa cara jilat kemaluan dengan tepat itu penting

#1. Klitoris boleh alami ereksi

Sama seperti zakar, ereksi pada klitoris akan membuatnya ‘membengkak’ lebih besar, meskipun tidak terlalu ketara.

Klitoris sangat sensitif kerana ia memiliki saraf yang lebih banyak daripada semua bahagian tubuh lain,
bahkan lebih banyak berbanding zakar
! Terdapat sekitar 8,000 saraf pada klitoris.

#2. Posisi klitoris akan menentukan klimaks

Pada zaman Marie Bonaparte (cicit Napoleon Bonaparte), terdapat bukti perubatan bahawa semakin dekat klitoris dengan bibir faraj, wanita itu akan lebih mudah mencapai klimaks melalui seks penetrasi!

#3. Ukuran klitoris adalah lebih besar daripada yang kelihatan

Klitoris mungkin hanya kelihatan kecil dengan mata kasar, namun organ ini sebenarnya lebih besar daripada yang disangka!

#4. Klimaks boleh menyakitan klitoris

Apa yang mungkin anda tidak tahu adalah, ukuran klitoris boleh mencapai had maksima ‘pembengkakan’ sewaktu menghampiri klimaks.

Hal ini mungkin membuat
wanita akan berasa sedikit tidak selesa
, bahkan kadangkala terlalu sakit untuk meneruskan rangsangan.

#5. Klitoris memerlukan lembapan

Gesekan atau gosokan pada klitoris dengan jari atau mainan seks tanpa sebarang lembapan yang mencukupi boleh menyakitkan.

 Anda boleh menggunakan pelincir faraj atau pastikan anda memulakan hubungan seks dengan ‘ringan-ringan’.

Kebanyakan wanita tidak boleh mencapai klimaks dengan proses penetrasi
 sahaja. Banyak benda yang perlu dipertimbangkan seperti posisi seks dan cara merangsang klitoris dengan tepat.

Konklusi

Jika anda dan pasangan masih belum cuba melakukan perbuatan seks jilat kemaluan dan hisap payudara ini, apa kata anda cuba?

Ini kerana ia adalah perbuatan seks yang sudah biasa dilakukan oleh pasangan suami isteri serta tidak mempunyai sebarang risiko terhadap anda.

Namun begitu, jika anda masih ragu-ragu mengenainya, sila berjumpa dengan pakar perubatan untuk mengetahuinya dengan lebih lanjut.


Bagaimana Untuk Berhadapan Dengan Rakan Sekerja Yang Kerap Mesej Anda Secara Personal Tanpa Keperluan?

Penulis pasti, setiap tempat
kerja
 pasti mempunyai seseorang yang kerap melakukan sesuatu seolah-olah semuanya adalah kecemasan baginya. Ini termasuklah tajuk email dengan perkataan “URGENT” dengan huruf besar, menghubungi rakan se
kerja
 lain selepas waktu kerja selain mendesak bagi melakukan sesuatu untuk mereka. Individu jenis ini biasanya menganggap bahawa keutamaan mereka melebihi keutamaan individu lain tanpa memikirkan beban tugas kerja yang perlu dipikul oleh orang lain. Mereka tidak menyedari bahawa mereka adalah seorang pengganggu yang hanya menggangu masa individu lain.

Bagi anda yang berhadapan dengan pekerja seperti ini, anda perlu tahu bahawa anda perlu menghentikan kelakuan mereka. Penulis memahami bahawa ada antara kita yang tidak mahu merosakkan hubungan antara pekerja di tempat kerja, tetapi dalam masa yang sama mahu menghentikan
tabiat
 yang sering dilakukannya. Bagaimana anda boleh mengatasi hal ini? Kami ada jawapannya di bawah.

Apabila individu tersebut adalah rakan sekerja anda

Anda sememangnya tidak boleh mengawal reaksi rakan sejawatan anda terhadap segala tugas yang diberikan. Walau bagaimanapun, anda masih boleh mengawal reaksi diri anda sendiri. Menurut Monique Reynolds,
ahli psikologi
 klinikal di Center for Anxiety and Behavioral Change, kita sering kekal senyap atau memberikan jawapan yang tidak pasti di hadapan wajah seseorang yang meminta permintaan segera secara berterusan. Ini disebabkan oleh tindak balas berasaskan ketakutan yang memungkinkan kita berfikir bahawa, jawapan yang kita berikan akan membangkitkan kemarahan mereka. Sekiranya ini berlaku, tenangkan diri anda dan ambil masa untuk kembali mengingati siapakah diri anda yang sebenar. Ini akan membantu anda yakin dengan keputusan yang anda buat dan anda percayakan diri anda.

Sekiranya anda telah tenang, nyatakan kepada rakan anda mengenai batas yang perlu ada dalam pembahagian tugasan kerja. Ingatkan mereka bahawa setiap kerja yang perlu dilakukan mempunyai garis masanya yang tersendiri dan mereka tidak perlu mendesak anda untuk melakukan sesuatu pekerjaan dengan cepat sekiranya anda masih melakukannnya dalam tempoh masa yang diberikan. Nyatakan kepada mereka bahawa anda memiliki aliran kerja peribadi (
personal workflow
) anda sendiri. Ia bukan soal anda tidak pantas dalam melakukan kerja, tetapi ia adalah soal pengurusan waktu dan pembahagian tugas kerja anda.

Apabila individu tersebut adalah majikan anda

Menentang arahan majikan anda bukanlah satu pilihan yang anda ingin lakukan. Walau bagaimanapun, anda perlu menyatakan kepada majikan sekiranya anda telah melakukan kerja keras atau (
overworked
), kerana kerja secara melampau akan menyebabkan sindrom
burnout
. Anda perlu nyatakan kepada majikan anda bahawa tidak semua kerja boleh dilaksanakan dalam masa yang sama. Setiap tugasan memerlukan tempoh masanya yang tersendiri.

Sekiranya terdapat sebarang tugasan kecemasan daripada majikan anda yang perlu diselesaikan, tanya mereka apakah yang perlu diberi perhatian terlebih dahulu. Nyatakan aliran kerja anda sekarang sekiranya mereka mahukan anda menyiapkan tugasan kecemasan. Nyatakan juga bahawa sekiranya mereka mahukan anda melakukan sesuatu tugasan kecemasan, tugasan lain tidak boleh disiapkan dalam tempoh yang sama dan perlu sedikit masa untuk disiapkan.

Penulis akui bahawa terdapat dilema yang akan berlaku jika anda mahu bersuara bagi setiap perkara yang anda kurang selesa sama ada daripada rakan sekerja mahupun majikan. Walau bagaimanapun, jika anda kekal tidak bersuara, tiada apa yang akan berubah. Apabila anda mula menyuarakan pendapat anda, sekurang-kurangnya mereka menyedari bahawa mereka tidak melakukan sesuatu dengan baik. Kunci bagi segala hal ini adalah komunikasi antara dua pihak. Sekiranya anda masih ragu-ragu, suarakannya kepada rakan sekerja lain yang lebih berani dalam menyuarakan pendapat. Mereka akan memberitahunya bagi pihak anda.


Cabaran Jaga Pesakit Alzheimer, Tips Buat Ahli Keluarga

Kerap terlupa, tidak mampu menguruskan diri, dan mula berperangai seperti keanak-anakan- adalah antara tanda-tanda seseorang itu mengalami
penyakit Alzheimer
. Alzheimer, penyakit yang sering dikaitkan dengan warga emas ini melanda kira-kira 50,000 individu di Malaysia. Malahan, jumlah ini dijangka meningkat dua kali ganda bagi setiap 20 tahun. Lebih mengejutkan lagi, kebanyakan individu menganggapnya sebagai proses penuaan yang normal, justeru pesakit Alzheimer ini tidak dibawa berjumpa pakar untuk didiagnosis dan mendapatkan nasihat perubatan yang sewajarnya.

Kurangnya pengetahuan dalam menguruskan warga emas dengan Penyakit Alzheimer (AD) tidak hanya memberi kesan kepada penjaga dan ahli keluarga, tetapi juga rakan-rakan, dan orang sekeliling mereka. Justeru, bagi meningkatkan kualiti hidup mereka, penjaga perlu berpengetahuan dalam menguruskan pesakit Alzheimer supaya mereka dapat mengurangkan beban yang tertanggung. Menjaga pesakit yang mempunyai penyakit Alzheimer boleh menjadi sangat mencabar daripada segi emosi, mental dan fizikal.

Hari Alzheimer Sedunia- 21 September

Sempena Hari Alzheimer Sedunia yang disambut pada 21 September, kami di Hello Doktor berpeluang menemubual seorang penjaga profesional daripada penyedia penjagaan warga emas di rumah iaitu Homage bagi mendapatkan maklumat berkenaan situasi semasa dan cabaran penjagaan warga emas yang menghidap Alzheimer. Ikuti kupasan berkenaan hal ini melalui penulisan di bawah.

Hello Doktor: Apakah cabaran terbesar dalam menjaga pesakit AD?

Andrea:
 Individu yang mempunyai penyakit Alzheimer akan mengalami kehilangan memori. Mereka ini akan mudah resah dan mula berkeliaran serta akan menjadi lebih agresif. Selain itu, mereka juga akan sentiasa mengucapkan sesuatu dan melakukan sesuatu secara berulang-ulang.

Golongan ini juga sering memerlukan bantuan bagi mengendalikan rutin harian seperti mandi, memakai pakaian, makan dan menggunakan tandas. Sesuatu aktiviti yang mudah untuk kita lakukan akan menjadi sesuatu yang sukar bagi penghidap Alzheimer. Walaupun ini tidak terus terjadi, namun ia akan berlaku seiring dengan masa dan lambat-laun mereka akan kehilangan keupayaan untuk menjaga diri sendiri.

Apabila ahli keluarga mendapatkan bantuan daripada Homage, pada awalnya, ia menjadi satu tugas yang sukar untukmembantu penghidap Alzheimer membiasakan diri dengan kami. Mereka cenderung untuk berasa hilang harapan dengan kehilangan privasi mereka. Justeru, kami akan memastikan wujudnya hubungan yang selesa antara penghidap Alzheimer dan profesional penjagaan kami bagi mendapatkan kepercayaan mereka. Ini biasanya dicapai melalui lawatan secara kerap dan berinteraksi dengan penghidap Alzheimer.

Kesilapan penjagaan pesakit Alzheimer

Hello Doktor: Apakah kesilapan yang biasa dilakukan oleh individu yang menjaga pesakit Alzheimer, terutamanya bagi mereka yang tidak menggunakan perkhidmatan penjagaan profesional dan memilih untuk melakukannya secara sendiri?

Andrea:
 Kesalahan umum yang dilakukan oleh keluarga dalam penjagaan pesakit Alzheimer biasanya adalah tidak mendapatkan rawatan atau nasihat yang betul semasa peringkat Alzheimer yang berlainan. Ahli keluarga cenderung untuk mengabaikan tanda-tanda dan simptom yang dialami oleh ahli keluarga mereka yang mempunyai Alzheimer. Ahli keluarga juga cenderung untuk memberikan pendapat mereka atau rawatan mereka sendiri selain gagal untuk melihat bahawa rawatan segera daripada penjagaan kesihatan profesional adalah lebih penting. Sesetengah keluarga juga perlu mendidik diri mereka mengenai pelbagai jenis rawatan atau ubat-ubatan yang telah ditetapkan, termasuklah amalan gaya hidup yang dapat memperlahankan perkembangan penyakit tersebut. Penyelesaian yang baik adalah dengan cara mengupah jururawat terlatih untuk datang dan menjaga warga emas yang menghidap Alzheimer.

Hello Doktor: Apakah kesan terhadap pesakit bagi sebarang kesilapan yang terjadi (contohnya: secara emosi, psikologi, dan sebagainya)?

Andrea:
Kesan pengabaian rawatan yang betul terhadap individu yang menghidap penyakit Alzheimer boleh menyebabkan mereka  menjadi semakin kecewa, bimbang dan marah. Mereka akan lebih mudah tertekan dan menjadi tidak berminat dengan perkara yang berada di sekeliling mereka. Ia boleh menyebabkan mereka berasa tidak selamat dan hilang keyakinan diri serta kebolehan mereka sendiri.

Mereka mungkin berasa bahawa mereka tidak lagi mampu mengawal dan mungkin juga tidak mempercayai tanggapan mereka sendiri. Selain itu, mereka akan mengalami kesan stigma yang mengelilingi penghidap Alzheimer iaitu tidak diperlakukan dengan cara yang sama oleh orang lain. Kesemua ini boleh memberi kesan negatif terhadap harga diri seseorang. Anda juga mungkin dapat melihat bahawa orang di sekeliling akan berhenti mendengar dan mematuhi atau peduli tentang bagaimana dia kelihatan, berhenti memandikan mereka dan mahu mereka memakai pakaian yang sama setiap hari.

Tips buat ahli keluarga

Hello Doktor: Selain tugas penjagaan, apakah aspek lain yang terlibat dalam penyediaan penjagaan profesional holistik bagi pesakit Alzheimer?

Andrea:
Selain daripada mengasuh, setiap penjaga penting untuk memahami batasan fizikal dan emosi pesakit.

Latihan fizikal dan aktiviti sosial adalah penting, sepertimana pentingnya pemakanan dan penjagaan kesihatan yang betul. Bagi mendapatkan hasil yang baik, anda perlu merancang aktiviti harian yang membantu menyediakan struktur, makna, dan pencapaian bagi individu yang menghidap penyakit Alzheimer. Walaupun fungsi yang hilang tidak boleh dikembalikan, namun individu yang menghidap penyakit Alzheimer perlu berintegrasi dan mengambil bahagian dalam aktiviti dalam komuniti.

Berdasarkan pengalaman kami, terdapat dua perkara penting yang perlu diberikan keutamaan ketika menjaga seseorang yang mempunyai AD.

 Mengurangkan kekecewaan – Seseorang individu yang menghidap penyakit Alzheimer cenderung untuk menjadi gelisah dan kecewa apabila mereka menghadapi kesukaran dalam melakukan aktiviti harian. Oleh itu, sebagai penjaga, adalah penting bagi kita untuk mengehadkan cabaran dan mengurangkan kekecewaan mereka. Ini boleh dicapai dengan membuat pengubahsuaian mudah untuk aktiviti harian mereka.

Rancang jadual dengan bijak. Wujudkan rutin harian. Pelaksanaan beberapa tugas, seperti mandi atau janji temu perubatan akan menjadi lebih mudah apabila seseorang individu itu lebih peka. Jadikan sesuatu lebih fleksibel untuk aktiviti yang lebih santai atau apabila tibanya hari-hari yang sukar.

Bersikap fleksibel dan ambil sedikit masa. Anggaplah bahawa tugas mungkin akan menjadi lebih lama untuk mereka dan berikan lebih banyak masa untuk mereka. Berikan masa untuk berehat semasa melakukan tugas. Dari masa ke masa, warga emas penghidap Alzheimer akan menjadi lebih berdikari dan untuk mengurangkan kekecewaan, adalah penting untuk anda kekal fleksibel dan menyesuaikan rutin dan jangkaan seperti yang diperlukan. Sebagai contoh, jika dia ingin memakai pakaian yang sama setiap hari, pertimbangkan untuk membeli beberapa pakaian yang sama. Jika mempunyai sebarang kesukaran ketika mandi, pertimbangkan untuk kurang melakukannya bagi mengurangkan masalah yang mungkin akan berlaku.

Libatkan penghidap penyakit Alzheimer bersama-sama anda. Benarkan individu yang menghidapi penyakit Alzheimer untuk melakukan perkara sebanyak mungkin dengan kurangnya bantuan daripada anda. Contohnya, dia mungkin dapat menetapkan tetapan meja dengan bantuan isyarat visual atau berpakaian secara bebas.

Menyediakan pilihan. Berikan beberapa, tetapi tidak terlalu banyak pilihan setiap hari. Sebagai contoh, berikan dua pakaian untuk dipilih, bertanya jika dia menyukai minuman panas atau sejuk, atau bertanya jika dia lebih suka pergi berjalan-jalan atau menonton filem.

Sediakan arahan yang mudah. Penghidap penyakit Alzheimer paling mudah memahami komunikasi yang jelas dengan satu langkah atau satu arahan terus.

Hadkan waktu tidur sebentar. Elakkan tidur secara berganda atau berpanjangan pada siang hari. Ini boleh meminimumkan risiko mereka kekal aktif pada waktu malam.

Kurangkan gangguan. Matikan TV dan kurangkan gangguan lain pada waktu makan dan semasa perbualan untuk memudahkan individu yang mengalami demensia memberikan tumpuan sepenuhnya.

 Mewujudkan persekitaran yang selamat – seiring dengan masa, penghidap penyakit Alzheimer akan mengalami kemerosotan tanggapan dan kemahiran menyelesaikan masalah, yang meningkatkan risiko kecederaan mereka. Oleh itu, adalah penting untuk kita sebagai penjaga bagi mewujudkan persekitaran yang selamat bagi mereka.

Mencegah mereka daripada jatuh. Elakkan penggunaan permaidani, sambungan kabel (
extension
) dan sebarang perkara yang boleh menyebabkan mereka jatuh. Pasang pegangan tangan atau
handrail
 bagi memudahkan pergerakan mereka.

Gunakan kunci. Pasang kunci pada kabinet yang mengandungi sesuatu yang berpotensi berbahaya, seperti ubat, alkohol, senjata api, bahan pembersihan toksik, peralatan berbahaya dan alat-alat lain.

Semak suhu air. Turunkan termostat pada pemanas air panas bagi mengelakkan luka terbakar.

Ambil langkah keselamatan kebakaran. Pastikan mancis dan pemetik api tidak dapat dicapai. Sekiranya penghidap demensia itu merokok, selalu awasi aktiviti merokok mereka. Pastikan pemadam api boleh diakses dan pengesan asap dan karbon monoksida sentiasa berada dalam keadaan aktif.

Hello Doktor: Berapa pentingkah aspek penjagaan yang lain dalam kesejahteraan umum pesakit dan keluarga mereka?

Andrea:
Disebabkan oleh keadaan semula jadi penghidap Alzheimer yang bersifat jangka panjang dan semakin merosot, ahli keluarga perlu bertanggungjawab ke atas kesejahteraan umum ahli keluarga mereka. Ini termasuklah pemberian ubat yang betul dan pelaksanaan sebarang intervensi bukan farmakologi seperti pemulihan, latihan memori dan rangsangan sosial. Kedua-dua ahli keluarga dan penghidap penyakit Alzheimer ingin dihormati, berintegriti, belas kasihan, bermaruah, dan perhatian terhadap privasi dan keselamatan mereka. Individu dengan simptom penyakit Alzheimer yang ringan hingga sederhana mungkin memerlukan sokongan dalam mencari peluang untuk meningkatkan kualiti hidup mereka pada permulaannya. Itulah sebabnya mengapa ia dianggap penting untuk mencari seseorang individu atau ahli keluarga lain bagi mendapatkan sistem sokongan yang baik.

Hello Doktor: Apakah pilihan yang ada bagi ahli keluarga dalam mencari penjagaan profesional untuk pesakit AD?

Andrea:
Selain daripada alternatif yang biasa, ahli keluarga mempunyai pilihan untuk mencari rawatan profesional untuk orang yang tersayang dengan melibatkan penyedia perkhidmatan penjagaan di rumah. Sebagai contoh, melibatkan Homage untuk datang ke rumah mereka dan menyediakan penjagaan holistik untuk penghidap penyakit Alzheimer, agar mereka boleh menjalani usia tua dengan cara yang lebih terhormat dan bermaruah. Menjaga pesakit dalam persekitaran rumah yang biasa boleh melambatkan manifestasi simptom dan keperluan penjagaan kejururawatan profesional.

Info:
 Andrea merupakan salah seorang penjaga profesional yang berkhidmat di Homage dalam perkhidmatan penjagaan warga emas di rumah. Untuk pengetahuan pembaca, Andrea mempunyai pengalaman dalam penjagaan pesakit strok melebihi 10 tahun di Singapura dan Arab Saudi. Andrea bukan sahaja terlibat secara langsung dengan ahli keluarga bagi penjagaan ahli keluarga yang menginjaki usia tua, malah Andrea turut membantu dalam membangunkan pelan khusus untuk seseorang individu berkeperluan setelah penilaian terperinci dijalankan.

Anda mungkin berminat membaca:

Alzheimer dalam Kalangan Warga Tua, Apa yang Anda Perlu Tahu

Penjagaan Ibu Bapa Menghidap Alzheimer

Penyakit Alzheimer

Penyelidikan Ubat Untuk Alzheimer Mungkin Menawarkan Harapan Kepada Pesakit


Rawatan Kegelisahan: Pilihan Yang Tersedia

Kegelisahan adalah tindak balas semula jadi badan terhadap bahaya, isyarat automatik yang akan wujud apabila anda merasa terancam, di bawah tekanan, atau ketika berdepan situasi tertekan. Anda perlu memberikan perhatian untuk mendapatkan rawatan kegelisahan sewajarnya.

Gangguan
 kegelisahan yang berbeza memerlukan rejimen rawatan yang berbeza. Ada yang berfungsi untuk mencegah dan ada yang direka untuk menyembuhkan masalah.

Ubat rawatan kegelisahan

Antidepresen

Antidepresen
 terutamanya
selective serotonin reuptake inhibitors (SSRIs)
, digunakan secara meluas untuk merawat dan mencegah pelbagai gangguan kegelisahan. Contoh
SSRI
 yang biasa digunakan untuk merawat keadaan kronik, termasuk:

Prozac ®

Zoloft®

Celexa®

Paxil®

Lexapro®;

Effexor® and Cymbalta®

Tofranil®

Ubatan ini perlu diambil setiap hari sama ada ketika merasa gelisah pada hari tersebut atau tidak, seperti yang telah ditetapkan oleh pakar perubatan.

Benzodiazepines

Jika mengalami kegelisahan akut (serangan
panik
), anda mungkin perlu mengambil ubat antikegelisahan. Antara kesan utama ubat antikegelisahan adalah untuk kelegaan segera yang dikenali sebagai
benzodiazepines.
Antaranya ialah:

Ativan®

Valium®

Librium®

Xanax®

Klonopin®

Buspar®

Terapi untuk kegelisahan

Psikoterapi, sama ada bersama ubatan atau tidak, sering dianggap sebagai aspek rawatan asas untuk gangguan kegelisahan umum.

Beberapa bentuk psikoterapi khusus telah dinyatakan dalam kajian penyelidikan sebagai bermanfaat untuk mengurangkan simptom GAD.

Psikoterapi psikodinamik

Terapi sokongan-ekspresif

Satu lagi bentuk psikoterapi yang dikenali sebagai terapi tingkah laku kognitif

Perubahan gaya hidup untuk mengurangkan kegelisahan

Bersenam
 setiap hari menjadi antara rawatan yang membantu merawat simptom kegelisahan. Dapatkan kadar denyutan jantung dalam lingkungan sasaran usia anda sekurang-kurangnya 30 minit setiap kali bersenam. Cuba bentuk pernafasan
yoga
 berikut:

Berbaring secara meniarap di tempat yang selesa

Bernafas secara perlahan menerusi hidung, gunakan diafragma anda untuk menyedut udara masuk ke dalam paru-paru sambil membenarkan perut anda untuk mengembang

Ketika menghembus nada, cuba terbalikkan proses: kempiskan abdomen ketika menghembuskan nafas secara perlahan dan lengkap

Ulangi untuk beberapa kali

Tip untuk mengendalikan kegelisahan

Apabila anda merasa tertekan atau gelisah, strategi ini akan membantu:

Ambil sedikit masa. Amalkan yoga, mendengar muzik, meditasi, dapatkan urutan, belajar teknik ketenangan. Keluar dari masalah dapat membantu anda mengosongkan kepala.

Makan makanan secara seimbang. Jangan melangkau waktu makan. Sentiasa simpan snek makanan yang sihat, memberikan tenaga dalam tangan.

Hadkan pengambilan alkohol dan kafein, yang boleh mencetuskan serangan panik dan memburukkan rasa kegelisahan.

Dapatkan tidur yang mencukupi. Apabila tertekan, badan memerlukan rehat dan tidur tambahan.

Bersenam setiap hari dapat membantu anda merasa lebih baik dan mengekalkan kesihatan.

Tarik nafas secara mendalam. Menyedut dan menghembus nafas secara perlahan.

Kira sehingga 10 secara perlahan. Ulangi dan kira sehingga 20 jika perlu.

Lakukan yang terbaik. Daripada menyasarkan kesempurnaan, di mana adalah mustahil, berbangga dengan apa yang mampu anda capai.

Terima hakikat anda tidak boleh mengawal segalanya. Letakkan tekanan anda dalam perspektif. Adakah ia sesuatu yang amat buruk?

Berjenaka. Ketawa adalah cara yang terbaik.

Kekalkan sikap positif
. Berusaha untuk menggantikan pemikiran negatif dengan sesuatu yang positif.

Bersosial. Menjadi sukarelawan atau mencari jalan untuk aktif dalam komuniti, yang akan membina perhubungan baru dan membantu untuk lari dari tekanan setiap hari.

Kenali apa yang mencetuskan kegelisahan anda. Adakah kerja, keluarga, sekolah atau sesuatu yang lain yang boleh anda kenal pasti? Catatkan apabila anda merasa tekanan atau cemas, dan cuba untuk cari corak gangguan.

Berkongsi. Beritahu rakan atau keluarga tentang apa yang anda rasai, dan benarkan mereka untuk membantu. Anda boleh dapatkan bantuan profesional seperti doktor atau ahli terapi.

Dapatkan bantuan secara dalam talian. Pelbagai program atau kelab sokongan yang dalam menawarkan bantuan bersesuaian dengan masalah yang anda hadapi.

Hello Health Group
 tidak memberikan nasihat, diagnosis atau rawatan perubatan.


8 Khasiat Madu Yang Ramai Tak Tahu, Salah Satunya Menguatkan Sistem Imun Badan!

Madu merupakan satu ciptaan makanan yang sangat istimewa. Terdapat pelbagai kebaikan madu dan ia telah digunakan secara meluas, sama ada dalam aspek perubatan mahupun sebagai makanan. Selain menawarkan rasa yang lazat dan manis, adakah anda mengetahui manfaat madu untuk kesihatan?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Fakta ringkas mengenai madu

Fakta yang paling penting,
jangan pernah memberikan madu kepada kanak-kanak di bawah usia 12 bulan

Madu mempunyai hubung kait dengan fungsi
penyembuhan luka
 dan berperanan
sebagai antibakteria

Boleh digunakan untuk menggantikan gula dalam makanan, dan menjadikan ia satu pilihan yang lebih sihat

Madu telah digunakan dalam perubatan untuk lebih 5,000 tahun

Apakah manfaat madu untuk kesihatan?

Berikut adalah beberapa manfaat madu untuk kesihatan:

 Membantu dalam mengurangkan berat

Menurut pengarang dan pakar nutrisi, Mike McInnes, madu dapat membakar lemak badan walaupun ketika anda tidur. Ia adalah satu makanan yang terbaik untuk
mengurangkan berat
.

 Terdapat cadangan yang mengatakan, untuk mengurangkan berat, anda boleh mengambil sesudu madu sebelum tidur atau campurkan madu dengan air suam ketika perut masih kosong pada awal pagi.

 Mengambil madu sebagai perkara pertama dapat membantu meningkatkan kadar metabolisme, yang mana membantu untuk mengurangkan berat dengan lebih pantas.

Kebaikan madu: Mengandungi nutrien

Madu adalah cairan manis dan pekat yang dihasilkan oleh lebah madu.

Secara nutrisi, 1 sudu madu (21gram) mengandungi 64 kalori dan 17 gram gula, termasuk fruktosa, glukosa, maltosa dan sukrosa. Ia hampir tidak mengandungi sebarang serat, lemak atau protein.

Ia turut mengandungi beberapa vitamin dan mineral – tetapi jumlah yang perlu diambil adalah tinggi untuk memenuhi keperluan harian.

Madu turut mengandungi kandungan kompaun bioaktif dan antioksidan.

Kebaikan madu: Menguatkan sistem imun

Dianggap sebagai ubatan semula jadi yang membantu mengubati
sakit tekak.
 Fungsi antioksidan dan anti-bakteria membantu melawan jangkitan disebabkan virus, bakteria dan kulat.

Madu

buckwheat
(campuran bijian yang digunakan sebagai makanan haiwan ternakan), mempunyai kandungan antioksidan yang tinggi dan mampu mempertingkatkan imun untuk jangka masa panjang jika diambil setiap hari.

Manfaat madu untuk kesihatan: Kekalkan tenaga

Madu yang diambil pada setiap pagi sebelum sarapan atau bersenam dapat memberikan tenaga ekstra.

Ini kerana madu mengandungi gula semula jadi, air, mineral, vitamin, debunga dan protein, menyebabkan ia dipanggil pembekal tenaga terbaik.

 Dalam kajian dari Makmal Senaman dan Sukan, University of Memphis, menunjukkan madu adalah pilihan karbohidrat terbaik diambil sebelum bersenam.

Malahan, ia juga dikatakan pilihan yang baik untuk diambil selepas bersenam.

Kebaikan madu: Baik untuk jantung

Sebagai sejenis makanan yang tinggi kandungan antioksidan,
madu bukan sahaja dapat melindungi dari penyakit jantung
, tetapi dapat memperbaiki tahap kolesterol.

Menurut kajian, madu boleh membantu menurunkan
hampir 5.8% LDL (kolesterol tidak baik)
 dan meningkatkan 3.3% HDL (kolesterol baik).

 Menyembuhkan luka, luka terbakar dan masalah kulit

Selain mengandungi antioksidan, madu juga bersifat anti-bakteria dan antiseptik yang dapat mempercepatkan proses penyembuhan luka dan luka terbakar dengan memberikan kelembapan dan meningkatkan aliran nutrien pada bahagian yang berkenaan.

 Madu juga dikatakan berkesan untuk membunuh kuman (patogen) seperti E.coli dan
methicillin-resistant Staphylococcus aureus
(MRSA), yang boleh menyebabkan
jangkitan kulit
.

Madu juga dipercayai dapat merawat dan mencegah jerawat, kelemumur dan kulit gatal.

 Menyuburkan kulit dan muka

Madu asli sangat bermanfaat sebagai pelembap semula jadi terbaik terutama untuk kulit kering. Ia membantu membuka
 liang pori tersumbat,
menyembuhkan
bibir kering
, menyeimbangkan tona kulit.

 Manfaat madu untuk kesihatan: Merawat batuk

Turut dikenali sebagai antara ubatan semula jadi yang terbaik untuk merawat batuk.

Pengambilan 1 sudu madu dapat mengurangkan kerengsaan pada tekak. Ia turut membantu memberikan tidur yang lebih nyenyak.

Kini anda telah tahu lapan khasiat madu untuk kesihatan anda. Apa lagi, amalkanlah!


Kalau Tak Pantau Tekanan Darah, Bimbang Dapat 3 Penyakit Kronik Ini, Termasuklah Strok!

Anda mungkin telah tahu bacaan tekanan darah normal. Bagaimana pula dengan tekanan darah yang tidak normal, dan apakah kesan buruknya? Untuk mengetahui bacaan tekanan darah tinggi yang bahaya berserta kesannya, sila lihat artikel di bawah ini.

Untuk mendapatkan lebih banyak info berkenaan Kesihatan Jantung, anda boleh klik
di sini
.

Apakah maksud bacaan tekanan darah tinggi yang bahaya?

Bacaan tekanan darah normal adalah kurang daripada 120/80 mmHg. Manakala bagi tekanan darah tinggi atau
hipertensi,
 bacaan tekanan darah yang diperoleh adalah lebih tinggi daripada bacaan tersebut.

Tekanan darah boleh berubah-ubah sepanjang hari berdasarkan aktiviti anda.

Mempunyai ukuran tekanan darah secara konsisten melebihi bacaan normal mungkin menandakan bahawa anda mengalami tekanan darah tinggi atau hipertensi.

Lebih tinggi tahap tekanan darah anda, maka lebih banyak risiko anda untuk masalah kesihatan lain seperti penyakit jantung, serangan jantung, dan juga strok.

Doktor boleh mendiagnosis tekanan darah tinggi dan membuat keputusan rawatan dengan menyemak tahap tekanan darah sistolik dan diastolik anda.

 Sesetengah doktor mendiagnosis pesakit dengan tekanan darah tinggi jika
tekanan darah
 mereka secara konsisten menunjukkan bacaan 140/90 mm Hg atau lebih tinggi.

Had ini adalah berdasarkan garis panduan yang dikeluarkan pada tahun 2003.

Manakala doktor lain pula akan mendiagnosis pesakit darah tinggi jika tekanan darah mereka konsisten berada pada bacaan 130/80 mm Hg atau lebih tinggi.

Had ini pula adalah berdasarkan garis panduan yang dikeluarkan pada tahun 2017.

Apa punca bacaan tekanan darah tinggi yang bahaya?

Tekanan darah tinggi biasanya berkembang dari semasa ke semasa.

Ia boleh berlaku disebabkan faktor pilihan gaya hidup yang tidak sihat, seperti tidak melakukan aktiviti fizikal yang mencukupi.

Keadaan kesihatan tertentu, seperti diabetes dan
obesiti
 juga boleh meningkatkan risiko mendapat tekanan darah tinggi.

Tekanan darah tinggi juga boleh berlaku semasa kehamilan.

Apa kesan buruk tekanan darah tinggi?

Bagi mereka yang mempunyai bacaan tekanan darah tinggi yang bahaya, terdapat beberapa risiko yang sangat membimbangkan jika anda tidak mengawalnya.

Tekanan darah tinggi yang tidak normal boleh merosakkan tubuh badan anda dalam pelbagai cara.

 Antaranya ialah:

#1. Strok dan masalah berkaitan otak

Tekanan darah tinggi boleh menyebabkan arteri yang membekalkan darah dan oksigen ke otak menjadi pecah atau tersumbat. Ini sememangnya boleh menyebabkan
kejadian strok
.

 Sel-sel otak akan mati semasa strok kerana ia tidak mendapat oksigen yang mencukupi.

 Strok
 boleh menyebabkan ketidakupayaan yang serius dalam pertuturan, pergerakan dan aktiviti asas yang lain.

Strok juga boleh membunuh anda.

Selain itu, mempunyai tekanan darah tinggi terutamanya sewaktu pertengahan umur, telah dikaitkan dengan penurunan fungsi kognitif dan juga
demensia
.

#2. Penyakit dan serangan jantung

Bacaan tekanan darah tinggi yang bahaya juga boleh menyebabkan masalah berkaitan jantung.

 Tekanan darah tinggi boleh merosakkan arteri anda dengan menjadikannya kurang elastik, dan kemudiannya mengurangkan
aliran darah
 dan oksigen ke jantung.

 Ini boleh membawa kepada penyakit jantung. Di samping itu, penurunan aliran darah ke bahagian jantung juga boleh menyebabkan:

Sakit dada
 yang turut dipanggil angina

Serangan jantung, yang berlaku apabila bekalan darah ke jantung anda tersumbat dan otot jantung mula mati tanpa oksigen yang mencukupi. Semakin lama aliran darah tersekat, semakin besar kerosakan pada jantung

Kegagalan jantung
, keadaan di mana jantung anda tidak dapat mengepam darah dan oksigen yang mencukupi ke organ yang lain

#3. Penyakit buah pinggang

Individu dewasa yang menghidap
diabetes
, tekanan darah tinggi, atau kedua-duanya mempunyai risiko yang lebih tinggi untuk mendapat penyakit buah pinggang kronik berbanding mereka yang tidak mempunyai keadaan ini.

Cara cegah bacaan tekanan darah tinggi yang bahaya

Berhenti merokok jika anda merokok. Ini termasuklah vape, shisha dan lain-lain lagi

Lakukan sekurang-kurangnya 150 minit
aktiviti fizikal
 setiap minggu

Kawal stres yang dialami

Makan diet dan amalkan pemakanan yang sihat

Kawal
berat badan
 anda. Turunkan berat badan jika perlu

Kesimpulan

Anda perlu sentiasa mendapatkan bacaan
tekanan darah tinggi normal
.

Hal ini kerana, jika tekanan darah anda sentiasa tinggi setiap masa, anda berdepan dengan banyak risiko untuk mendapat penyakit kronik.

Ini termasuklah serangan jantung, strok, kerosakan buah pinggang dan masalah berkaitan otak yang lain.


Tiada Manfaat! Kajian Buktikan Arak Jejaskan Kecergasan Tubuh, Buat Badan Lagi Gemuk

Tahukah anda, antara keburukan alkohol ialah ia boleh mempengaruhi prestasi atlet sukan? Bagaimana minuman beralkohol ini boleh menjejaskan fungsi tubuh badan atlet sehingga mengganggu prestasi mereka?

Minuman beralkohol boleh menjejaskan kecergasan

Ada kajian yang menunjukkan bahawa pengambilan alkohol boleh menyebabkan kemerosotan besar dalam peningkatan otot dan mencapai tujuan kecergasan.

Penyelidikan mendapati antara keburukan alkohol ialah boleh mengurangkan sintesis protein otot (MPS) lalu mengganggu pertumbuhan otot kita.

Kajian juga menunjukkan alkohol boleh mengubah tahap hormon dan menurunkan metabolisme kita. Ini bermakna ia mengganggu kemampuan tubuh badan kita untuk mengurangkan lemak pada tubuh badan.

Minuman beralkohol juga boleh mengganggu pembakaran lemak

Badan kita melihat alkohol sebagai racun dan bukan nutrien, jadi kita tidak dapat menyimpan kalori alkohol sama seperti kalori makanan.

Antara keburukan alkohol yang lain ialah ia mengganggu proses pembakaran lemak.

Alkohol terbukti dapat mengurangkan metabolisme dan kemampuan tubuh untuk membakar lemak.

 Ini sebahagiannya disebabkan oleh bagaimana tubuh kita bertindak balas secara berbeza terhadap alkohol berbanding makanan sebenar.

Sebaliknya, metabolisme kita beralih daripada membakar kalori makanan yang disimpan kepada membuang sisa toksik daripada minuman beralkohol.

Bahan kimia toksik utama yang dihasilkan daripada alkohol disebut asetaldehid dan asetat.

Seseorang itu akan berasa ingin membuang air kecil dalam masa yang singkat sejurus selepas meminum satu atau dua gelas minuman beralkohol.

Tubuh anda menggunakan produk sampingan yang tidak diingini buat sementara waktu sebagai bahan bakar untuk menyingkirkan toksin.

Ini melambatkan proses metabolisme semula jadi tisu lemak atau simpanan lemak kita untuk dibakar.

Kajian mendapati bahawa alkohol menggantikan lemak untuk bahan bakar dan menyebabkan lebih banyak kalori tersimpan dalam tubuh badan kita.

Pemakanan tidak teratur akibat minuman beralkohol

Antara keburukan alkohol yang lain ialah ia boleh menyebabkan seseorang itu makan tanpa had.

Berdasarkan kajian, pengambilan alkohol boleh menyebabkan seseorang itu makan secara berlebihan dan mengambil terlalu banyak kalori.

Apatah lagi, ketika berada di bawah pengaruh minuman beralkohol, kita tidak begitu memikirkan untuk mengambil jenis makanan yang sihat.

Alkohol boleh menyebabkan kita sering mengambil makanann tanpa had sehingga menyebabkan lemak badan bertambah.

Kajian mengenai pengambilan kalori dan alkohol menunjukkan individu yang minum wain semasa makan tengah hari telah mengambil sebanyak 200 kalori tambahan setiap hari.

Kalori tambahan yang sering bertambah dari semasa ke semasa boleh menyebabkan kenaikan berat badan yang agak signifikan bagi kebanyakan individu.

Tiada kandungan nutrisi bermanfaat untuk tubuh dalam kandungan arak

Alkohol mengandungi kalori kosong yang kekurangan nilai pemakanan atau nutrisi untuk tubuh.

Terdapat tujuh kalori bagi setiap gram berbanding empat kalori bagi setiap gram yang terdapat dalam karbohidrat yang sihat.

Banyak kandungan arak pada masa kini telah diadun dengan gula tambahan yang menyebabkan pertambahan lebih banyak kalori yang tidak sihat ke dalam badan.

Pengambilan alkohol terbukti mengganggu penyerapan nutrien dengan menurunkan enzim pencernaan.

Alkohol juga boleh merosakkan sel-sel yang terletak pada saluran pencernaan yang mempengaruhi penyerapan nutrien.

Tanpa fungsi pencernaan yang normal, nutrien daripada jenis makanan yang sihat juga tidak dapat diserap untuk kegunaan tubuh.

Selain itu, kajian juga ada menunjukkan minum arak secara berlebihan boleh menghalang tubuh daripada menyerap protein dan nutrien lain yang mencukupi.

Kita memerlukan nutrien yang mencukupi untuk berfungsi pada tahap kecergasan yang optimum selain untuk membina dan mengekalkan jisim otot.

Bukan hanya pemakanan, tetapi boleh ganggu tidur anda juga

Ada yang sering mengambil minuman beralkohol kerana berpendapat bahawa ia boleh menenangkan mereka.

Namun, mereka mungkin tidak menyedari bahawa antara keburukan alkohol yang lain ialah ia boleh menjejaskan tidur anda.

Tidur yang berkualiti sememangnya amat penting untuk pemulihan otot dan pembaikan tisu.

Tanpa tidur yang mencukupi, tubuh badan kita tidak dapat berfungsi pada tahap yang optimum.

Menurut kajian,
alkohol boleh mengganggu peringkat tidur gerak mata cepat (
rapid eye movement sleep
).

Tanpa peringkat tidur ini, kita mungkin akan mengalami rasa mengantuk pada waktu siang, keletihan, dan kurang tumpuan dalam melakukan sesuatu.

Majlis Senaman Amerika Syarikat menyatakan bahawa alkohol boleh memberikan kesan buruk terhadap corak tidur yang kemudiannya mengakibatkan peningkatan keletihan dan tekanan fizikal.

Tanpa tidur reparatif yang sihat, prestasi dan kekuatan atletik tubuh badan kita akan terjejas dengan ketara.

Kesimpulan

Jadi, adakah minuman beralkohol boleh menjejaskan prestasi atlet?

Dengan segala bukti kajian ini, ia jelas menunjukkan bahawa arak bukan hanya menyebabkan prestasi seseorang atlet itu terjejas, tetapi juga fungsi badan manusia lain secara umumnya.

Ia boleh menjejaskan kesihatan tubuh badan kita walaupun kita bukanlah seorang atlet.


Luka Rasa Gatal Bila Semakin Sembuh, Adakah Ia Disebabkan Kuping Yang Tertanggal?

Mengapa luka saya gatal apabila sudah hampir sembuh?

Setiap orang pasti tertanya-tanya, “Mengapa luka rasa gatal jika hampir hendak sembuh?’ Pakar perubatan juga tidak tahu mengapa, tetapi terdapat pelbagai teori mengenainya.

Proses penyembuhan

Jika anda ingin tahu mengapa luka anda akan rasa gatal semasa hendak sembuh, anda perlu memahami proses penyembuhan dahulu. Kulit anda adalah barisan pertama pertahanan terhadap perkara yang boleh merosakkan anda. Sama seperti satu sistem keselamatan, apabila perimeter ditembusi, penggera akan memberi amaran. Ini akan memberitahu tubuh anda untuk bertindak, dan mula memulih.

Berikut adalah empat langkah dalam proses penyembuhan:

Peringkat pertama adalah hemostasis. Selepas saluran darah menyempit, memperlahankan kehilangan darah, platelet akan berkumpul bersama-sama dan membuat palam platelet pada tapak luka. Kemudian, penggumpalan berlaku fibrin membuat sejenis cantuman jerat dan platelet serta sel darah merah ditangkap dan membentuk satu gumpalan.

Seterusnya, peringkat keradangan semasa tubuh mula mencuci luka. Puing dibawa pergi dari tapak untuk mengelakkan jangkitan.

Fasa proliferatif adalah peringkat berikutnya. Tubuh mula membuat saluran darah baru dan kulit baru akan dibuat.

Akhir sekali, pematangan dan fasa pengubahsuaian. Sel-sel yang rosak lain dibaiki, termasuk juga sel saraf.

Mengapa rasa gatal?

Terdapat beberapa teori yang menjelaskan mengapa kuping memberi rasa gatal. Terdapat histamin dalam kuping yang merengsa kulit di sekeliling luka. Sesetengah doktor menganggap ini sebagai cara tubuh untuk membuang kuping yang mana tidak lagi diperlukan. Apabila ia gatal, anda akan menggarunya dan ia akan tertanggal. Terdapat kecacatan dalam teori ini, kerana ada kalanya anda akan rasa gatal kuping sebelum luka sembuh lagi.

Teori kedua ada kaitannya dengan saraf dalam kulit anda yang terpotong semasa kulit dipotong. Apabila luka sedang sembuh, kulit baru adalah amat nipis, jadi saraf akan jadi lebih sensitif. Semakin ia menyembuh, isyaratnya mungkin terkesan dan otak mendapat jenis isyarat yang salah. Otak mungkin mentafsirkan rasa gatal dan mahu tubuh bertindak balas dengan cara menggarunya.

Teori lain pula adalah semakin pulih luka, kuping akan menarik kulit baru, dan menyebabkan kawasan di sekeliling kuping rasa gatal.

Akhir sekali, kekeringan boleh menjadi sebab kepada kegatalan. Apabila luka berlaku, kulit, saraf, dan kelenjar minyak terjejas, dan tanpa minyak, kulit akan menjadi kering.

Menggaru tempat gatal

Terdapat beberapa perkara yang boleh membantu mengurangkan gatal kuping kudis:

Letakkan krim antibiotik secepat mungkin. Ini boleh membantu luka untuk sembuh dengan cepat dan hanya tumbuh kuping kecil, jadi ia tidak akan gatal sangat.

Biarkan luka berbalut penting untuk memastikannya bersih, supaya luka tiada jangkitan.

Akhir sekali, anda boleh cuba ubat tanpa preskripsi seperti krim anti-gatal atau minyak vitamin E. Ini boleh membantu melindungi dan menenangkan kegatalan. Urut lembut luka anda semasa anda menyapunya supaya ia rasa lega.

Pertolongan cemas

Bagi menyembuhkan luka anda, beberapa pertolongan cemas adalah diperlukan.

Hentikan pendarahan dengan menekan perlahan-lahan luka secara berterusan, dengan menggunakan kain kasa atau kain bersih, selama 20-30 minit. Jika anda menggerakkan pakaian untuk memeriksa luka, ini akan menggerakkan juga gumpalan dan pendarahan akan berlaku lagi. Segera dapatkan bantuan perubatan jika pendarahan tidak berhenti.

Bersihkan luka dengan meletakkan kawasan luka di bawah air mengalir, yang dingin. Bersihkan kawasan sekeliling luka menggunakan kain kasa atau sabun dan kain.

Sapukan antibiotik. Letakkan lapisan nipis krim antibiotik topikal. Ini dapat membantu
mencegah jangkitan
 dan membantu proses penyembuhan.

Balut luka. Sentiasa letak pelekat pada luka. Jika luka sudah mula baik, kemudian anda boleh membiarkan terdedah kepada udara untuk membantu penyembuhan dan ketika ini pelekat atau pembalut tidak lagi diperlukan.

Tukar pembalut setiap hari atau apabila ia kotor atau basah. Anda tidak perlu membalut luka selepas kuping terbentuk.

Dapatkan jahitan untuk luka dalam yang lebih daripada 1/4 inch dalam atau jika mempunyai pinggir yang tidak sama. Ini perlu dibuat segera selepas kemalangan untuk mengelakkan jangkitan.


Kecelaruan Personaliti

Definisi

Apa itu Kecelaruan Personaliti?

Kecelaruan personaliti merujuk kepada kumpulan kecelaruan mental yang mempengaruhi cara anda berfikir, merasa dan bertindak. Personaliti merujuk kepada ciri-ciri yang tersendiri, gaya tabiat, dan corak yang menjadikan karakter atau individualiti kita. Ia boleh mempengaruhi cara kita mencerap dunia, sikap kita, pemikiran, dan perasaan.

Kecelaruan personaliti boleh menyebabkan kesukaran dalam bersosial hatta bersama keluarga dan rakan. Ianya sukar bagi mereka untuk mencari apa yang boleh diambil kira sebagai perangai yang normal dan apa yang bukan.

Kecelaruan personaliti boleh dibahagikan kepada kumpulan kecil yang mempunyai tingkah laku yang agak sama:

Kluster A: kecelaruan personaliti schizoid, kecelaruan personaliti paranoid, dan kecelruan personaliti skizotypal.

Kluster B: kecelaruan personaliti antisosial, kecelarun personaliti pinggiran, dan kecelaruan personaliti narsisistik.

Kluster C: kecelaruan personaliti menghindar, kecelaruan personaliti kebergantungan, dan kecelaruan personaliti obsesif kompulsif.

Apakah kebarangkalian Kecelaruan Personaliti?

Keadaan kesihatan ini biasa berlaku. Ia biasanya terjadi pada wanita berbanding lelaki. Ia boleh mempengaruhi pesakit pada mana-mana usia. Kecelaruan personaliti biasanya muncul masa remaja dan berterusan sehingga dewasa.
Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Kecelaruan Personaliti?

Simptom biasa bagi kecelaruan personaliti adalah:

Ditenggelami perasaan negatif seperti putus asa, anzieti, rasa tidak berguna atau marah;

Mengelak dari orang lain dan merasa kosong dan terputus dari segi emosional;

Kesukaran mengurus perasaan negatif tanpa membahayakan diri (contoh, penyalahgunaan dadah dan alkohol, atau mengambil lebih dari dos) atau dalam kes yang nadir, mengancam orang lain;

Perlakuan aneh;

Kesukaran mengekalkan hubungan yang rapat dan stabil, terutamanya bersama pasangan, kanak-kanak dan penjaga professional;

Kadngkala, tempoh hilang hubungan dengan reality.

Bergantung dengan kecelruan yang anda hadapi dan kluster mana yang ianya tergolong, simptomnya mungkin berbeza:

Mereka yang di dalam kluster A kecelruan personaliti cenderung menghadapi kesukaran memahami orang lain dan biasanya menunjukkan pola kelakuan yang dianggap masyarakat aneh dan pelik.

Mereka di kluster B kecelaruan personaliti bergelut untuk mengaitkan dirinya dengan yang lain. Hasilnya, mereka menunjukkan pola perlakuan yang dianggap kebanyakan sebagai dramatik, tak menentu dan mengancam atau mengganggu.

Mereka di kluster C kecelaruan personaliti takut berhadapan hubungan bersifat peribadi dan menunjukkan corak kelakuan risau dan takut di sekeliling orang. Sesetengah mungkin menyendiri dan mengelak dari bersosial.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mempunyai tanda atau simptom disenaraikan di atas atau mempunyai persoalan, sila berbincang dengan doktor anda. Setiap badan mempunyai reaksi berbeza. Adalah lebih baik sekiranya anda berbincang dengan doktor anda tentang solusi terbaik bagi situasi anda.

Punca

Apakah Punca Kecelaruan Personaliti?

Ada banyak punca kecelruan personaliti. Ia boleh terbentuk melalui trauma atau peristiwa dramatik yang berlaku dalam kehidupan anda. Sesetengah saintis mencadangkan bahawa ianya mungkin berkaitan dengan ketidakseimbangan kimia di dalam otak, dan keadaan sekeliling hanya mencetuskan perubahan personaliti. Kecelruan personaliti mungkin juga berkaitan dengan genetik dan faktor keluarga. Pengalaman atau tekanan atau ketakutan semasa kecil boleh meningkatkan risiko kecelaruan personaliti.

Faktor-faktor Risiko

Apakah yang meningkatkan risiko saya kepada Kecelaruan Personaliti?

Ada banyak faktor risiko bagi kecelruan personaliti, contohnya:

Mengalami peristiwa trauma;

Mengalami zaman kanak-kanak yang sukar, contohnya penderaan atau pengabaian;

Engalami kecederaan otak;

Faktor genetik.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Kecelaruan Personaliti didiagnosis?

Rujukan biasa bagi pengamal mental professional ialah
The Diagnostic and Statistical Manual of Mental Disorders, Fifth Edition (DSM-5),
bagi penentuan masalah kesihatan mental. Doktor anda akan menemuraha anda dan ahli keluarga untuk mengetahui perlakuan dan membandingkan kriteria bagi setiap jenis kecelaruan. Mereka juga akan menanyakan peristiwa terdekat yang penting bagi anda atau memberi kesan pada emosi anda. Sejarah perubatan dan situasi hidup juga akan diambil kira di dalam diagnosis.

Dalam beberapa kes, pengamal perubatan atau pengamal kesihatan mental mungkin akan melakukan ujian darah atau pengskrinan bagi alkohol dan dadah untuk menentukan kemungkinan punca masalah.

Bagaimana pesakit Kecelaruan Personaliti dirawat?

Rawatan akan bergantung dengan anda, tetapi umummnya, ada beberapa cara rawatan yang mempunyai persamaan:

Psikoterapi: ada banyak jenis terapi (terapi perbincangan, terapi ringan, terapi berkumpulan, dll) bagi membantu anda mengurus emosi dan belajar mengawalnya.

Ubatan: tidak banyak ubatan bagi merawat kecelaruan personaliti. Beberapa ubatan mungkin membantu mendapatkan semula kestabilan hormon dan kimia otak, termasuklah:

Antidepressi, yang boleh memperbaiki kemurungan, marah, dan sifat impulsive.

Penstabil-mood, yang boleh memperbaiki perubahan angin dan mengurangkan sifat meragam dan sifat aggresif.

Ubatan antipsikotik, juga dikenali sebagai neuroleptic, yang boleh bermanfaat bagi mereka yang selalu hilang arah dari realiti.

Ubatan anti-anzieti, yang membantu mengurangkan anzieti, gangguan pemikiran, dan insomnia.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecelaruan Personaliti?

Gaya hidup dan rawatan sampingan mungkin membantu anda berhadapan dengan kecelaruan personaliti:

Mengambil ubatan seperti preskripsi doktor anda;

Berkomunikasi dengan keluarga dan rakan tentang keadaan anda, ini akan membantu mereka untuk lebih memahami anda; anda memerlukan sokongan kuat dari mereka untuk terapi rawatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


MENGEJUTKAN, Ini Punca Sebenar Golongan Pekerja Ambil Banyak Cuti Sakit!

Tidak dinafikan, dunia kerjaya memang mencabar. Disebabkan itu, bermacam-macam alasan yang akan dibuat semata-mata bagi mendapatkan cuti sakit untuk tidak hadir ke tempat kerja. Pun begitu, tahukah anda bahawa terdapat satu faktor utama golongan pekerja mengambil cuti sakit lebih banyak iaitu kesan kesunyian di pejabat?

Kedengaran agak pelik bukan? Namun, itulah hakikatnya.

Mari sama-sama kita ikuti artikel ini untuk tahu lebih lanjut mengenai kesunyian dalam kalangan pekerja!

Kesunyian dalam kalangan pekerja

Menurut statistik yang dikeluarkan oleh Cigna’s 2020 Loneliness Index, kira-kira 1 daripada 3 golongan pekerja di Amerika Syarikat didapati mengalami kesunyian semasa di tempat kerja.

Dari segi peratusan, dianggarkan lebih kurang 61% golongan pekerja di sana cenderung untuk berasa sunyi di pejabat ekoran dari kurangnya interaksi sesama rakan sekerja.

Dalam pada itu, seramai 39% dari golongan pekerja yang dikaji turut menyatakan bahawa mereka terpaksa
menyorokkan perwatakan yang sebenar ketika berada di tempat kerja
.

Dapatan kajian ini jelas menunjukkan peningkatan sebanyak 7% dari tahun kajian sama yang dijalankan pada 2018. Apa puncanya?

“Kesunyian adalah satu perasaan normal yang pasti akan dirasai oleh setiap individu ketika tiba satu saat dalam hidup mereka.

Ia juga adalah perasaan yang individu akan dapat sekiranya keinginan untuk berinteraksi dengan individu yang lain tidak dapat direalisasikan’, jelas Dr Doug Nemecek yang merupakan Ketua Pegawai Perubatan Kesihatan Tingkahlaku Cigna Global.

Bagaimana kesunyian memberi kesan kepada golongan pekerja?

Menurut kajian yang dijalankan oleh syarikat insurans kesihatan tersebut, kesan kesunyian kepada golongan pekerja adalah ia akan meningkatkan jumlah cuti sakit yang diambil dalam masa setahun.

Kenapa?

Ini terjadi disebabkan perasaan golongan pekerja yang berasa keseorangan ekoran tiada komunikasi yang banyak serta sihat ketika sedang menabur bakti di pejabat.

Akibatnya, kesunyian yang dialami ini seterusnya dikatakan boleh dikaitkan dengan pelbagai komplikasi kesihatan yang boleh dialami sekiranya ia berterusan, termasuklah:

Diabetes

Penyakit jantung

Stres

Depresi

Kegelisahan

Jadi, mungkin inilah punca mengapa golongan pekerja yang mengambil cuti sakit lebih banyak!

Apa yang golongan pekerja perlu lakukan?

Sekiranya anda adalah salah seorang golongan pekerja yang mengalami kesunyian, jangan berdiam diri sahaja dan menyerah kalah!

Ini yang anda perlu lakukan untuk memeranginya:

#1. Sedarilah kesunyian itu adalah perasaan, bukan kenyataan

Setiap kali berasa kesunyian atau seperti dipinggirkan, anda mesti sedar ia adalah perasaan semata-mata dan bukan kenyataan yang sebenar.

Jadi, sila tolak segala anasir negatif dalam fikiran anda.

Tanam dalam diri, persekitaran anda sebenarnya boleh diubah, namun segalanya perlu bermula dari diri anda sendiri.

#2. Bertemanlah dengan individu yang juga alami kesunyian seperti anda

Hakikatnya, agak mustahil untuk anda seorang sahaja yang mengalami kesunyian ini.

Cuba perhatikan di pejabat, kemungkinan besar untuk anda berjumpa orang yang senasib dengan anda adalah agak tinggi.

Jadi, bertemanlah dengan mereka
. Ajaklah mereka untuk berbual, berseloroh, makan tengah hari atau minum petang bersama.

Pendek kata, jadikanlah mereka sebagai ‘best buddy’ anda di tempat kerja.

#3. Tonjolkan diri anda di hadapan rakan sekerja

Anda tidak perlu jadi pelawak yang sentiasa membuat jenaka untuk
membuat orang lain ketawa di pejabat
.

Sebaliknya, hadir dan muncul di setiap perjumpaan sudah mencukupi.

Sebagai contoh, jika ada jamuan, kenduri atau ‘potluck’ di tempat kerja, sertailah mereka.

Jangan sesekali beri alasan anda tidak boleh turut serta kerana terlalu malu untuk berdepan dengan khalayak ramai.

#4. Fokus kepada individu lain, bukan anda seorang sahaja

Dalam hidup ini, jangan sesekali beranggapan bahawa anda seorang sahaja yang wujud dan mempunyai masalah peribadi.

Ketahuilah rakan sekerja lain juga mungkin senasib dengan anda.

Jadi, sila fokus kepada kebajikan dan kebaikan individu lain juga.

Dengan menggembirakan orang di sekeliling, sudah pasti anda juga akan mampu mencapai kegembiraan dan membuang kesunyian.

#5. Jangan pernah putus asa, pasti ada jalannya

Sekiranya percubaan anda untuk merapatkan diri dengan seseorang itu gagal, jangan putus asa.

Mungkin memang benar anda dan individu itu tidak sesuai untuk bersahabat.

Maka, cuba lagi. Di pejabat anda pasti mempunyai ramai insan yang sebenarnya juga bersedia untuk berkawan dengan anda, cuma tidak berani memulakan langkah sahaja.

Golongan pekerja, jangan ambil mudah isu kesunyian

Kesimpulannya, kesunyian adalah salah satu faktor utama yang menyebabkan
golongan pekerja mengambil cuti sakit
. Ini kerana ia boleh jadi punca kepada pelbagai kesakitan fizikal yang lain juga.

Ketahuilah bahawa ia adalah sesuatu yang tidak sihat. Ia mungkin menyebabkan pelbagai kesan negatif lain sekiranya anda masih gagal memecahkan buih kesunyian ini.

Jadi, sila ubah cara pemikiran atau pergaulan anda di pejabat. Mungkin dengan cara ini lebih ramai individu akan berasa selesa dengan anda?

Baca juga:

Rasa Lonely? Lakukan 7 Perkara Ini Untuk Hilangkan Kesunyian Anda

Kesunyian: Satu Epidemik?

AWAS Wanita Bujang Senja, Anda Berisiko Tinggi Alami Sindrom Kesunyian!


Teh Hijau Bagus Untuk Turunkan Berat Badan & Mengurangkan Risiko Penyakit Lain

Anda pasti pernah minum minuman teh hijau atau pernah makan ais krim berperisa teh hijau. Tetapi adakah anda mengetahui manfaat teh hijau kepada tahap kesihatan? Teh hijau merupakan antara minuman yang sihat. Ia mengandungi antioksidan dan nutrien baik kepada tahap kesihatan badan. Berikut adalah beberapa manfaat teh hijau untuk kesihatan.

 Mencegah kanser

Polifenol yang terkandung dalam teh hijau dikatakan dapat mengurangkan pertumbuhan tumor serta melindungi daripada kerosakan yang disebabkan oleh radiasi ultraviolet UVB. Beberapa kajian menunjukkan kesan positif teh hijau dalam mencegah dan melawan serta menghalang perkembangan beberapa jenis sel kanser, seperti kanser payudara, ovari, usus, paru-paru, esofagus (tekak), prostat, kulit dan perut.

 Memperbaiki fungsi otak

Teh hijau bukan sahaja membantu menghilangkan rasa mengantuk tetapi dalam masa yang sama ia dipercayai menjadikan anda lebih bijak. Ini kerana bahan aktif utama yang terkandung dalam teh hijau ialah kafein – sejenis bahan yang membantu merangsang kecerdasan otak. Walaupun kandungannya tidak sebanyak di dalam kopi, tetapi ia cukup untuk menghasilkan tindak balas tanpa mewujudkan rasa gelisah yang dikaitkan dengan pengambilan kafein yang berlebihan. Teh hijau juga mengandungi asid amino
L-theanine
 yang dapat melepasi halangan dalam saluran darah di otak.

 Menjadi jantung lebih sihat

Dalam kajian yang diterbitkan dalam
Journal of the American Medical Association
pada tahun 2006, menyatakan mengamalkan pengambilan teh hijau membantu mengurangkan kadar kematian yang dikaitkan dengan pelbagai faktor, termasuk penyakit kardiovaskular. Kandungan
catechin
– kompaun polifenol – dikatakan berperanan sebagai agen perlindungan, terutama pada sistem kardiovaskular. Teh hijau kaya kandungan
flavanoid,
 sejenis antioksidan yang melindungi penyakit jantung dengan memperlambatkan proses pecahan kolesterol LDL atau kolesterol tidak sihat, mencegah gumpalan darah, dan memperbaiki fungsi saluran darah.

 Membantu mengurangkan berat badan

Kandungan
phytonutrient
 dalam teh hijau juga dapat membantu anda menurunkan berat badan dan mengawal kenaikannya. Kandungan kompaun polifenol iaitu
catechin
dipercayai membantu dalam pengurangan berat badan dan individu yang mengamalkan meminum teh hijau cenderung mengekalkan berat badan yang sihat. Jika anda mencari sesuatu yang dapat membantu membakar lemak dengan lebih cepat, teh hijau adalah jawapannya kerana ia dapat meningkat kadar metabolik badan (bergantung kepada individu).

 Membunuh bakteria

Kandungan
catechin
 turut memberikan manfaat biologi yang lain. Ia dikatakan dapat membunuh bakteria dan menghalang penyebaran virus seperti influenza dengan mengurangkan risiko jangkitan.
Catechin
juga dipercayai dapat menghalang pertumbuhan
Streptococcus mutan
 – bakteria utama yang berbahaya dalam mulut yang menyebabkan pembentukan plak dan penyumbang utama kepada masalah rongga dan kerosakkan gigi. Teh hijau juga dikatakan dapat membantu mengurangkan masalah nafas berbau.

 Mengurangkan risiko Alzheimer

Walaupun kajian lebih lanjut diperlukan untuk mengesahkan tentang ini, tetapi teh hijau dipercayai dalam memperbaiki fungsi otak dalam jangka pendek dan dapat melindungi otak pada usia tua. Penyakit Alzheimer adalah penyakit neurodegeneratif yang paling biasa dihadapi yang boleh menyebabkan
demensia
. Manakala penyakit Parkinson adalah penyakit neurodegeneratif kedua yang paling biasa dihidapi yang melibatkan kematian neuron yang menghasilkan dopamin dalam otak.